
 1. BENDROSIOS NUOSTATOS
 
1.1. Akcinė bendrovė ,,Šiaulių energija” (toliau vadinama – perkančiuoju subjektu) atviro (supaprastinto) konkurso būdu numato turto ir verslo nutrūkimo draudimo paslaugas  (toliau vadinama – paslaugos arba pirkimas). Perkamų paslaugų BVPŽ kodas 66510000-8.
1.2. Pirkimas vykdomas vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau – Pirkimų įstatymas), Lietuvos Respublikos civiliniu kodeksu (toliau – Civilinis kodeksas), kitais pirkimus reglamentuojančiais teisės aktais bei šio pirkimo dokumentais. Taip pat mutatis mutandis taikomos Viešųjų pirkimų įstatymo 46, 47, 50 ir 51 straipsnių nuostatos.
1.3. Vartojamos pagrindinės sąvokos apibrėžtos Pirkimų įstatyme bei kituose pirkimus reglamentuojančiuose teisės aktuose. 
1.4. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo, skaidrumo principų ir konfidencialumo bei nešališkumo reikalavimų. 
1.5. Perkantysis subjektas yra PVM mokėtojas.
1.6. Šis pirkimas nėra rezervuotas pagal Pirkimų įstatymo 35 ir 36 straipsnių nuostatas.  
1.7. Šiame pirkime perkantysis subjektas nenumato skelbti savanoriško ex ante skaidrumo skelbimo.
1.8. Išankstinio informacinio skelbimo apie šį pirkimą nebuvo. 
1.9. Visos pirkimo sąlygos nustatytos pirkimo dokumentuose, kuriuos sudaro:
1.9.1. skelbimas apie pirkimą;
1.9.2. atviro supaprastinto konkurso  (toliau – konkursas) sąlygos (kartu su priedais);
1.9.3. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu tokių bus);
1.9.4. kita CVP IS priemonėmis pateikta informacija.
[bookmark: _Hlk184980835]1.10. Pirkimas vykdomas atviro supaprastinto konkurso būdu, naudojantis Centrine viešųjų pirkimų informacine sistema (toliau – CVP IS), pasiekiama adresu: https://viesiejipirkimai.lt. Pirkimo dokumentai skelbiami CVP IS. 
1.11. Pasiūlymus gali teikti tik tie tiekėjai, kurie yra registruoti CVP IS.  
1.12. Bet kokia informacija, konkurso sąlygų paaiškinimai, pranešimai ar kitas perkančiojo subjekto ir tiekėjo bendravimas bei keitimasis informacija vyksta tik CVP IS susirašinėjimo priemonėmis – perkančiojo subjekto pranešimus gaus prie pirkimo prisijungę tiekėjai. Šiame punkte nustatytų reikalavimų gali būti nesilaikoma tik išimtinais Pirkimų  įstatyme nurodytais atvejais.  
1.13. Pirkimą atlieka perkančiojo subjekto pirkimo komisija (toliau – Komisija). Komisija veikia perkančiojo subjekto vardu pagal jai suteiktus įgaliojimus, toliau konkurso sąlygose abu kartu ar atskirai vadinami perkančiuoju subjektu.
1.14. Į šio pirkimo Komisijos posėdžius perkantysis subjektas nenumato kviesti dalyvauti stebėtojų.
1.15. Perkantysis subjektas turi teisę savo iniciatyva nutraukti pradėtas pirkimo procedūras, jeigu atsirado aplinkybių, kurių nebuvo galima numatyti, arba pirkimo dokumentuose padaryta esminių klaidų, dėl kurių pirkimas tampa nebetikslingas ar jam įvykus būtų įsigytas perkančiojo subjekto poreikių neatitinkantis pirkimo objektas ir privalo nutraukti, jeigu buvo pažeisti Pirkimų įstatymo 29 straipsnio 1 dalyje nustatyti principai ir atitinkamos padėties negalima ištaisyti. Nutraukęs pirkimo procedūrą, perkantysis subjektas apie tai praneša CVP IS visiems prie pirkimo prisijungusiems tiekėjams.
1.16. Perkančiojo subjekto kontaktiniai asmenys: tiesioginį ryšį su tiekėjais įgaliota palaikyti ir gauti iš jų (ne tarpininkų) pranešimus, susijusius su pirkimo procedūromis: Pirkimų skyriaus pirkimų specialistė Inga Sargūnienė, tel. +370 41 59 12 24,   el. paštas: inga.s@senergija.lt  



2. PIRKIMO OBJEKTAS 

2.1. Pirkimo objektas į dalis neskaidomas.
2.2. Pirkimo objektas – turto ir verslo nutrūkimo draudimo paslaugos.  Reikalavimai perkamoms  paslaugoms  pateikiami techninėje specifikacijoje, pateiktoje  konkurso sąlygų  2 priede.
2.3. Perkamos paslaugos atitinka žaliojo pirkimo reikalavimus, patvirtintus Lietuvos Respublikos aplinkos ministro 2011 m. birželio 28 d. įsakymo Nr. D1-508 (aktuali redakcija) „Aplinkos apsaugos kriterijų taikymo, vykdant žaliuosius pirkimus, tvarkos aprašas“ (toliau – Tvarka)  nustatytus  4.4.3 punkte - perkama tik nematerialaus pobūdžio paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.
Pirkimo objektui nėra taikomi energijos vartojimo efektyvumo reikalavimai.
2.4. Perkantysis subjektas neleidžia pateikti alternatyvių pasiūlymų. Tiekėjui pateikus alternatyvų pasiūlymą (alternatyvius pasiūlymus), jo pasiūlymas ir alternatyvūs pasiūlymai bus atmesti.
2.5. Pirkimas nevykdomas iš centrinės perkančiosios organizacijos (toliau – CPO) arba per ją, nes tokios apimties pirkimo objekto CPO nėra. CPO katalogo modulyje „Turto draudimo paslaugos“ nurodytos paslaugos neapima šių pirkimo objekto dalių:
2.3.1.CPO kataloge nėra galimybės įsigyti techninės specifikacijos 7 dalyje „Verslo nutrūkimo draudimo sąlygos“ nurodyto draudimo objekto,  kuriuo „Apdraudžiami Draudėjo verslo nutrūkimo finansiniai nuostoliai dėl Bendrojo pelno netekimo, jeigu šiuos nuostolius sąlygojo draudžiamasis įvykis, įskaitant visus draudimo apsaugos išplėtimus, dėl kurio buvo sutrikdyta apdrausta veikla.“
2.3.2.CPO kataloge nėra galimybės pilna apimtimi  įsigyti techninės specifikacijos 8 dalyje „Įrengimų gedimo draudimo sąlygos“ nurodyto draudimo objekto: “Draudžiamasis įvykis yra apdraustų gamybinių mašinų ar įrangos sunaikinimas, sugadinimas ar praradimas dėl bet kokio staigaus ar netikėto elektroninio ar mechaninio gedimo, išskyrus kai nuostolis padaromas dėl <…>”, nes CPO kataloge yra  draudimas nuo įtampos svyravimo, kuriame “Draudžiamuoju įvykiu laikomas apdrausto turto sugadinimas, kurio priežastis – įtampos svyravimas ar viršįtampiai, sukelti išorinių (t.y., atsiradusių ne įrenginio viduje) veiksnių (pvz., žaibo iškrovos ar įtampos šuolio elektros tinkle), įskaitant ir įtampos dingimo atvejus. Turto gedimai, trumpieji jungimai elektroninių įrenginių viduje, kilę ne dėl išorinių veiksnių poveikio, nėra apdraudžiami.“


3. TIEKĖJŲ PAŠALINIMO PAGRINDAI, REIKALAVIMAI KVALIFIKACIJAI, TARP JŲ IR REIKALAVIMAI ATSKIRIEMS BENDRĄ PASIŪLYMĄ PATEIKIANTIEMS TIEKĖJŲ GRUPĖS NARIAMS, BEI REIKALAUJAMI KOKYBĖS VADYBOS SISTEMOS IR APLINKOS APSAUGOS VADYBOS SISTEMOS STANDARTAI. PATVIRTINANČIŲ DOKUMENTŲ SĄRAŠAS

3.1. Perkantysis subjektas šiame pirkime netaiko reikalavimų tiekėjų kvalifikacijai bei
netaiko kokybės vadybos sistemos ir (arba) aplinkos apsaugos vadybos sistemos standartų
reikalavimų. 
3.2. Reikalavimai dėl tiekėjų pašalinimo pagrindų nebuvimo   bei patvirtinimo priemonės dėl jų teikiamos mutatis mutandis taikant Viešųjų pirkimų įstatymo 46, 47, 50, 51 straipsnių nuostatas..
3.3. Šiame pirkime bus taikoma Pirkimų įstatymo 69 straipsnio 4 dalyje nurodyta galimybė pirmiausia vertinti dalyvių pateiktus pasiūlymus, o įvertinus pasiūlymus bus tikrinama, ar nėra ekonomiškai naudingiausią pasiūlymą pateikusio dalyvio pašalinimo pagrindų. 
3.4. Su pasiūlymu teikiamas tik  Europos bendrasis viešųjų pirkimų dokumentas (toliau – EBVPD) pagal Pirkimų įstatymo 59 straipsnio 1 dalyje nustatytus reikalavimus,  preliminariai patvirtinantis tiekėjo (tiekėjų grupės narių (partnerių),  jei pasiūlymą pateikia tiekėjų grupė) pašalinimo pagrindų nebuvimą.
3.5. Atskirą  EBVPD kartu su pasiūlymu turi pateikti:
3.5.1.	pasiūlymą pateikęs tiekėjas;
3.5.2.	kiekvienas tiekėjų grupės narys (partneris), jei pasiūlymą pateikia tiekėjų grupė, veikianti pagal jungtinės veiklos (partnerystės) sutartį. 
3.6.	Tiekėjas turi užpildyti EBVPD tokiu būdu:
3.6.1.	kompiuteryje išsaugoti EBVPD formą XML formatu;
3.6.2.	įkelti (importuoti) EBVPD duomenis svetainėje http://ebvpd.eviesiejipirkimai.lt/espd-web/ 
3.6.3.	pateikti atsakymus į EBVPD nurodytus klausimus;
3.6.4.	kompiuteryje išsaugoti gautą formą su pateiktais atsakymais;
3.6.5.	įkelti EBVPD formą su atsakymais PDF formatu pasiūlymo pateikimo lango skiltyje „Prisegti dokumentus“ kartu su kitais pasiūlymo dokumentais. 
3.7. Teikdamas pasiūlymą CVP IS priemonėmis šį užpildytą ir pasirašytą fiziniu arba elektroniniu parašu (išskyrus jei visą pasiūlymą elektroniniu parašu išorėje  pasirašo EBVPD turintis pasirašyti asmuo) EBVPD PDF formatu tiekėjas turi pridėti kartu su kitais pasiūlymo dokumentais.
3.8. Tiekėjų pašalinimo pagrindai nurodyti  konkurso sąlygų 3 priede „Tiekėjų pašalinimo pagrindai“.
3.9. Perkantysis subjektas su pasiūlymu nereikalauja pateikti  konkurso sąlygų 3 priede nurodytų pašalinimo pagrindų nebuvimą įrodančių dokumentų. Šių dokumentų prašoma tik iš ekonomiškai naudingiausią pasiūlymą pateikusio tiekėjo prieš nustatant laimėjusį pasiūlymą jei perkantysis subjektas nuspręs, kad reikalinga. Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, ekonomiškai naudingiausią pasiūlymą pateikusiam tiekėjui pateikti nereikalaujama. Jų perkantysis subjektas reikalaus tik turėdamas pagrįstų abejonių dėl tiekėjo patikimumo.
3.10. Vis dėlto, perkantysis subjektas bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą, jeigu tai būtina siekiant užtikrinti tinkamą pirkimo procedūros atlikimą.
3.11. Pašalinimo pagrindai taikomi tiekėjui (taip pat visiems tiekėjų grupės nariams (partneriams), jei pasiūlymą pateikia tiekėjų grupė, veikianti pagal jungtinės veiklos (partnerystės) sutartį.
3.12.	Perkantysis subjektas tiekėją pašalina iš pirkimo procedūros bet kuriame pirkimo procedūros etape, jeigu paaiškėja, kad dėl savo veiksmų ar neveikimo prieš pirkimo procedūrą ar jos metu jis atitinka bent vieną iš pirkimo dokumentuose nustatytų tiekėjo pašalinimo pagrindų, išskyrus Viešųjų pirkimų įstatymo 46 straipsnio 10 dalyje nustatytus atvejus (tačiau atsižvelgiant į Viešųjų pirkimų įstatymo 46 straipsnio 11 ir 12 dalių nuostatas).
3.13. Perkantysis subjektas, priimdamas sprendimus dėl tiekėjo pašalinimo iš pirkimo procedūros Viešųjų pirkimų įstatymo 46  straipsnio 4 ir 6 dalyse (kai taikomi) nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš pirkimo procedūros proporcingas vertinamam tiekėjo elgesiui, Viešųjų pirkimų įstatymo 46 straipsnio 4 dalies 7 punkto c papunkčio atveju – ar taikant šį tiekėjo pašalinimo iš pirkimo procedūros pagrindą nebūtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros Viešųjų pirkimų įstatymo 46 straipsnio 4 dalies 4 ir 6 punktuose (kai taikomi) nurodytais pašalinimo pagrindais, gali būti atsižvelgiama į pagal Pirkimų įstatymo 63 ir 99 straipsnius skelbiamą informaciją.
3.14.  Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajam subjektui įsipareigoja, kad pirkimo sutartį vykdys tik tokią teisę turintys asmenys.

4. TIEKĖJŲ GRUPĖS DALYVAVIMAS PIRKIMO PROCEDŪROSE
3. 

4.1. Pasiūlymą gali pateikti tiekėjų grupė. Tiekėjų grupė, teikianti bendrą pasiūlymą, privalo pateikti jungtinės veiklos (partnerystės) sutartį (pateikiama atitinkamo dokumento skaitmeninė kopija).
4.2. Jungtinės veiklos sutartyje turi būti:
4.2.1. nurodyti konkretūs kiekvienos šios sutarties šalies (partnerio) įsipareigojimai vykdant su perkančiuoju subjektu numatomą sudaryti pirkimo sutartį; 
4.2.2. numatyta solidarioji visų šios sutarties partnerių atsakomybė už prievolių perkančiajam subjektui nevykdymą;
4.2.3. numatyta, kuris partneris (toliau – atsakingas partneris) atstovauja tiekėjų grupei (su kuo perkantysis subjektas turėtų bendrauti pasiūlymo vertinimo metu kylančiais klausimais ir kam teikti su šiais klausimais susijusią informaciją).
4.3. Perkantysis subjektas nereikalauja, kad, tiekėjų grupės pateiktą pasiūlymą, nustačius laimėjusiu  ir pasiūlius sudaryti pirkimo  sutartį, ši tiekėjų grupė įgytų tam tikrą teisinę formą.
4.4. Tuo atveju, jei tiekėjų grupės pasiūlymas bus pripažintas laimėjusiu šį pirkimą, perkantysis subjektas palaikys ryšius tik su atsakingu partneriu, su juo bus sudaroma pirkimo sutartis ir jam bus atliekami mokėjimai.

5. PASIŪLYMŲ GALIOJIMO UŽTIKRINIMO REIKALAVIMAI

4. 
[bookmark: _Hlk102462337]5.1. Perkantysis subjektas nereikalauja pasiūlymo galiojimo užtikrinimo.

6. PASIŪLYMŲ RENGIMAS, PATEIKIMAS, KEITIMAS IR ŠIFRAVIMAS

6.1. Pateikdamas pasiūlymą tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
6.2. Perkantysis subjektas reikalauja pasiūlymus teikti tik elektroninėmis priemonėmis naudojant CVP IS. Pasiūlymai, pateikti popierine forma arba ne perkančiojo subjekto nurodytomis elektroninėmis priemonėmis  nebus priimami ir vertinami.
6.3. Visi pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas. Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, docx ir kt.). Perkantysis subjektas pasilieka sau teisę prašyti dokumentų originalų.
[bookmark: _Hlk184981973]6.4. Perkantysis subjektas nereikalauja, kad visas pateiktas pasiūlymas būtų pasirašytas kvalifikuotu elektroniniu parašu. Pasiūlymas gali būti pasirašytas fiziniu arba kvalifikuotu elektroniniu parašu.
6.5. Pasiūlymas turi būti pateiktas užpildant pasiūlymo formą, parengtą pagal  konkurso sąlygų 1 priedą bei pridedant pirkimo dokumentuose reikalaujamus dokumentus. Pateikdamas atitinkamų dokumentų skaitmenines kopijas ir pasiūlymą pasirašydamas, tiekėjo vadovas arba jo įgaliotas asmuo deklaruoja, kad dokumentų kopijos yra tikros. Perkantysis subjektas pasilieka sau teisę prašyti dokumentų originalų.
6.6. Tiekėjo pasiūlymas bei kita korespondencija pateikiama lietuvių kalba. Teikiant pasiūlymo dokumentus ar kitą korespondenciją, išrašytus ne lietuvių kalba, prie jų būtina pridėti vertimą į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba tiekėjo vadovo arba jo įgalioto asmens parašu.  
6.7. Tiekėjas (fizinis ar juridinis asmuo) gali pateikti perkančiajam subjektui vieną pasiūlymą, nepriklausomai nuo to, ar teikiant pasiūlymą jis bus atskiras tiekėjas, ar tiekėjų grupės partneris (jungtinės veiklos sutarties šalis). Pasiūlymas turi būti teikiamas visam pirkimo objekte nurodytam paslaugų kiekiui.
6.8. Tiekėjas prisiima visas išlaidas, susijusias su pasiūlymo rengimu ir įteikimu, perkantysis subjektas nėra atsakingas ar įpareigotas dėl šių išlaidų. Perkantysis subjektas neatsakys ir neprisiims šių išlaidų, nepriklausomai nuo to, kaip vyktų ir baigtųsi pirkimas.
6.9. Tiekėjo pasiūlyme turi būti:
6.9.1.  užpildyta ir pasirašyta pasiūlymo forma,  parengta pagal   konkurso sąlygų 1 priedą;
[bookmark: _Hlk184981925]6.9.2. dokumentas, patvirtinantis, kad asmuo, kuris pasirašė pasiūlymą (jei jis ne tiekėjo vadovas), turėjo teisę jį pasirašyti;
6.9.3.  užpildytas, pasirašytas fiziniu parašu ir nuskenuotas (arba užpildytas ir pasirašytas kvalifikuotu saugiu elektroniniu parašu) EBVPD, kurį turi užpildyti, pasirašyti ir pateikti tiekėjas ir kiekvienas tiekėjų grupės partneris (jei pasiūlymą pateikia tiekėjų grupė veikianti jungtinės veiklos sutarties pagrindu) kaip nurodyta konkurso sąlygų 3 skyriuje;
 6.9.4. jungtinės veiklos sutartis, jei pasiūlymą pateikia tiekėjų grupė, veikianti jungtinės veiklos sutarties pagrindu;
[bookmark: _Hlk66445967]6.9.6.  kiti pirkimo dokumentuose reikalaujami pateikti dokumentai ar medžiaga.
6.10. Tiekėjas savo pasiūlyme turi nurodyti, kokius ir kokiai pirkimo sutarties daliai  jis ketina   pasitelkti subtiekėjus, jeigu jie yra žinomi. Informaciją apie subtiekėjus tiekėjas nurodo pasiūlymo formos, parengtos pagal  konkurso sąlygų  1 priedą, 5 lentelėje. Sudarius pirkimo sutartį, tačiau ne vėliau negu pirkimo sutartis pradedama vykdyti, laimėjęs tiekėjas įsipareigoja perkančiajam subjektui pranešti tuo metu žinomų subtiekėjų pavadinimus, kontaktinius duomenis ir jų atstovus. Tiekėjas perkantįjį subjektą privalės informuoti apie minėtos informacijos pasikeitimus visu pirkimo sutarties vykdymo metu, taip pat apie naujus subtiekėjus, kuriuos tiekėjas ketina pasitelkti vėliau. 
6.11. Pasiūlyme  kainos  nurodomos eurais ir turi būti apskaičiuotos ir išreikštos taip, kaip nurodyta  konkurso sąlygų  1 priede. Apskaičiuojant kainą turi būti atsižvelgta į visą   konkurso sąlygų 2 priede nurodytą paslaugų apimtį, į techninės specifikacijos reikalavimus, į pirkimo sutarties sąlygose numatytą atsiskaitymo už atliktas paslaugas terminą bei į visus kitus šių pirkimo dokumentų reikalavimus. Į kainą turi būti įskaityti visi tiekėjo mokami mokesčiai ir visos tiekėjo patiriamos su pirkimo sutarties vykdymu susijusios išlaidos, įskaitant atsiskaitymo dokumentų pateikimo elektroniniu būdu pirkimo sutartyje nustatyta išlaidas. Jokios kitos išlaidos, kurių tiekėjas neįskaičiavo į pasiūlymo kainą nebus atlyginamos. 
6.12. Pasiūlyme galutinė kaina nurodoma dviejų skaitmenų po kablelio tikslumu. Kainos apvalinamos pagal aritmetines taisykles.
6.13. Tiekėjas pasiūlyme privalo nurodyti, ar jo pasiūlyme yra konfidencialios informacijos, ir kuri informacija, vadovaujantis Pirkimų įstatymo 32 straipsnio 2 dalimi, yra konfidenciali. Konfidencialią informaciją (dokumentus) tiekėjas nurodo pasiūlymo formos, parengtos pagal  konkurso sąlygų 1 priedą, 4 lentelėje. Informacija, kurią viešai skelbti įpareigoja teisės aktai, negali būti tiekėjo nurodoma kaip konfidenciali. Jeigu perkančiajam subjektui kyla abejonių dėl tiekėjo pasiūlyme nurodytos informacijos konfidencialumo, jis prašys tiekėjo įrodyti, kodėl jo nurodyta informacija yra konfidenciali. Jeigu tiekėjas, per perkančiojo subjekto nurodytą terminą, kuris negali būti trumpesnis kaip 3 darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra nekonfidenciali. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra.
6.14. Elektroninis pasiūlymas turi būti pateiktas iki 2025 m. spalio 2 d. 9 val. 00 min. Lietuvos Respublikos laiku.  
6.15. Vėliau gautas pasiūlymas yra nepriimtinas ir nenagrinėjamas. Perkantysis subjektas neatsako už elektros tiekimo, CVP IS sutrikimus, kitas priežastis ar už pavėluotai gautą pasiūlymą.
6.16. Kol nesuėjo pasiūlymų pateikimo terminas, tiekėjas gali pakeisti arba atšaukti savo pasiūlymą.
6.17. Perkantysis subjektas turi teisę pratęsti pasiūlymų pateikimo terminą. Apie naują pasiūlymų pateikimo terminą perkantysis subjektas paskelbia CVP IS kartu su kitais pirkimo dokumentais, praneša CVP IS priemonėmis prie pirkimo prisijungusiems tiekėjams bei Pirkimų įstatymo numatyta tvarka paskelbia klaidų ištaisymo skelbimą. 
6.18. Pasiūlymas galioja jame tiekėjo nurodytą laiką. Pasiūlymas turi galioti ne trumpiau nei 90  (devyniasdešimt) kalendorinių dienų nuo pasiūlymų pateikimo termino pabaigos.  Jei pasiūlyme nenurodytas jo galiojimo laikas, laikoma, kad pasiūlymas galioja 90 (devyniasdešimt) dienų nuo pasiūlymų pateikimo termino pabaigos. Pirkimo procedūros metu, taip pat sustabdžius pirkimo procedūras dėl laikinųjų apsaugos priemonių taikymo, perkantysis subjektas gali prašyti, kad tiekėjai pratęstų pasiūlymų galiojimą iki konkrečiai nurodyto termino. Tiekėjas gali atmesti tokį prašymą neprarasdamas teisės į savo pasiūlymo galiojimo užtikrinimą, jeigu jo buvo reikalaujama. Tiekėjas gali sutikti ar atmesti tokį prašymą vadovaujantis Pirkimų įstatymo 54 straipsnio 3 ir 4 dalyje nustatyta tvarka.
6.19. Tiekėjo teikiamas pasiūlymas gali būti užšifruojamas, jei tiekėjas to pageidauja. Tiekėjas, nusprendęs pateikti užšifruotą pasiūlymą, turi:
6.19.1. iki pasiūlymų pateikimo termino pabaigos, naudodamasis CVP IS priemonėmis, pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukciją, kaip tiekėjui užšifruoti pasiūlymą, galima rasti http://vpt.lrv.lt/uploads/vpt/documents/files/uzsifravimo_instrukcija.pdf ;
6.19.2. per 30 min. po pasiūlymų pateikimo termino pabaigos   CVP IS susirašinėjimo priemonėmis pateikti slaptažodį, su kuriuo perkantysis subjektas galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiojo subjekto oficialiu elektroniniu paštu (info@senergija.lt) arba raštu (adresu: AB ,,Šiaulių energija”, Sekretoriatas, Pramonės g. 10, LT-78502 Šiauliai). Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiuoju subjektu oficialiu jo telefonu ir (arba) kitais būdais).
6.20. Tiekėjui užšifravus visą pasiūlymą ir per 6.19.2 punkte nustatytą terminą  nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkantysis subjektas negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkantysis subjektas tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

7. PIRKIMO DOKUMENTŲ PAAIŠKINIMAS, PATIKSLINIMAS

7.1. Tiekėjai savo prašymus dėl papildomos su pirkimo dokumentais susijusios informacijos gali teikti CVP IS priemonėmis ne vėliau kaip likus 6 (šešioms) kalendorinėms dienoms iki pasiūlymų pateikimo termino pabaigos.
7.2. Jeigu papildomos su pirkimo dokumentais susijusios informacijos paprašoma laiku, perkantysis subjektas ją pateikia visiems tiekėjams ne vėliau kaip likus 4 (keturioms) kalendorinėms dienoms iki pasiūlymų pateikimo termino pabaigos. 
7.3. Perkantysis subjektas gali savo iniciatyva paaiškinti (patikslinti) pirkimo dokumentus nesibaigus pasiūlymų pateikimo terminui.  Kai tikslinama skelbime paskelbta informacija, perkantysis subjektas privalo atitinkamai patikslinti skelbimą ir prireikus pratęsti pasiūlymų pateikimo terminą protingumo kriterijų atitinkančiam laikotarpiui, per kurį tiekėjai, rengdami pasiūlymus, galėtų atsižvelgti į patikslinimus.
7.4. Papildoma informacija, pirkimo dokumentų paaiškinimas (patikslinimas) paskelbiamas CVP IS kartu su kitais pirkimo dokumentais ir išsiunčiamas CVP IS susirašinėjimo priemonėmis (prie pirkimo prisijungusiems tiekėjams), neatskleidžiant, iš ko buvo gautas prašymas tokį paaiškinimą ar patikslinimą pateikti.
7.5. Tuo atveju, kai tikslinama pirkimo skelbimuose paskelbta informacija, Pirkimų įstatymo 47 straipsnyje nustatyta tvarka skelbiami klaidų ištaisymo skelbimai.
7.6. Perkantysis subjektas neketina rengti susitikimų su tiekėjais dėl pirkimo dokumentų.

8. SUSIPAŽINIMO SU PASIŪLYMAIS  PROCEDŪRA

7. 
8.1. Pradinis susipažinimas su elektroninėmis priemonėmis, naudojantis  CVP IS pateiktais pasiūlymais, įvyks 2025 m. spalio 2 d. po  9 val. 30 min.    perkančiojo subjekto Komisijos posėdyje.
8.2. Jei prieš susipažinimo su pasiūlymais procedūros (posėdžio) pradžią dar yra likę užšifruotų pasiūlymų, kuriems nebuvo pateiktas slaptažodis CVP IS priemonėmis, Komisija įsitikina, ar slaptažodis nėra pateiktas kitomis priemonėmis, t. y. oficialiu elektroniniu paštu, faksu ar raštu (kaip nurodyta konkurso sąlygų  6.19.2 punkte).
8.3. Tiekėjai nedalyvauja Komisijos posėdyje, kuriame susipažįstama su elektroninėmis priemonėmis pateiktais pasiūlymais. Apie susipažinimo su pasiūlymais procedūros rezultatus pasiūlymus pateikusiems tiekėjams nebus pranešama.

9. PASIŪLYMŲ VERTINIMAS, PALYGINIMAS IR PASIŪLYMŲ ATMETIMO PRIEŽASTYS

9.1. Pirkimui pateiktus pasiūlymus nagrinėja, įvertina ir palygina Komisija. Komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros tiekėjai nedalyvauja. Stebėtojai į komisijos posėdžius nekviečiami.
9.2. Pasiūlymai vertinami ir laimėjęs pasiūlymas nustatomas vadovaujantis Pirkimų įstatymo 58 straipsnio 1 dalyje nustatytomis sąlygomis.
9.3.  Perkantysis subjektas gali nevertinti viso pasiūlymo, jei patikrinęs jo dalį nustato, kad pasiūlymas, vadovaujantis konkurso sąlygų 9.9 punktu turi būti atmestas. 
9.4. Perkantysis subjektas, įvertinęs EBVPD, ir, jeigu taikytina, konkurso sąlygų 3.10 punkte nurodytuose dokumentuose pateiktą informaciją, priima sprendimą dėl kiekvieno dalyvio atitikties reikalavimams ir kiekvienam iš jų ne vėliau kaip per 3 (tris) darbo dienas raštu praneša apie patikrinimo rezultatus, pagrįsdamas priimtus sprendimus. Jei reikalinga, vadovaujantis konkurso sąlygų 9.5 punktu, perkantysis subjektas prašo dokumentą patikslinti. Teisę dalyvauti tolesnėse procedūrose turi tie, kurie atitinka perkančiojo subjekto reikalavimus.
9.5. Jeigu dalyvis pateikė netikslius, neišsamius ar klaidingus dokumentus ar duomenis apie savo atitiktį pirkimo dokumentų reikalavimams ar šių dokumentų ar duomenų trūksta, perkantysis subjektas, nepažeisdamas lygiateisiškumo ir skaidrumo principų, privalo prašyti dalyvį šiuos dokumentus ar duomenis patikslinti, papildyti arba paaiškinti per jo nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos nustatytomis taisyklėmis. 
[bookmark: _Hlk16069233]9.6. Perkantysis subjektas reikalaus, kad ekonomiškai naudingiausią pasiūlymą pateikęs dalyvis pagrįstų nurodytą kainą, jeigu ji atrodo neįprastai maža. Pasiūlyme nurodyta kaina visais atvejais laikoma neįprastai maža, jeigu ji yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta tos pasiūlymo dalies kaina neviršija pirkimui skirtų lėšų, nustatytų ir užfiksuotų perkančiojo subjekto rengiamuose dokumentuose prieš pradedant pirkimo procedūrą, pasiūlytų kainų aritmetinį vidurkį. Perkantysis subjektas, siekdamas, kad neįprastai maža kaina būtų pagrįsta, raštu kreipiasi į tokią kainą  pasiūliusį ekonomiškai naudingiausią pasiūlymą pateikusį dalyvį ir prašo pateikti, jo manymu, reikalingas pasiūlymo detales, įskaitant kainos sudedamąsias dalis ir skaičiavimus. Dalyvis, grįsdamas neįprastai mažą kainą, o perkantysis subjektas, vertindamas dalyvio pateiktą pagrindimą vadovaujasi Pirkimų įstatymo 66 straipsnio nuostatomis.
9.7. Perkantysis subjektas patikrina ar dalyvio   pasiūlyta kaina nėra per didelė ir perkančiajam subjektui nepriimtina, vadovaujantis konkurso sąlygų 58 straipsnio 1 dalies 5 punkto nuostatomis.  
9.8. Prieš nustatydamas laimėjusį pasiūlymą, perkantysis subjektas reikalaus, kad    ekonomiškai naudingiausią pasiūlymą pateikęs dalyvis (tiekėjas (taip pat visi tiekėjų grupės nariai (partneriai), jei pasiūlymą pateikia tiekėjų grupė), jei nebuvo atmestas, pateiktų aktualius dokumentus, patvirtinančius jo pašalinimo pagrindų nebuvimą,  kaip nustatyta konkurso sąlygų 3 skyriuje (jei jų nebuvo paprašyta ir nebuvo įvertinta ankstesniuose pirkimo procedūros etapuose).     Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, ekonomiškai naudingiausią pasiūlymą pateikusiam tiekėjui pateikti nereikalaujama. Jų perkantysis subjektas reikalaus tik turėdamas pagrįstų abejonių dėl tiekėjo patikimumo.   Jei reikalinga, vadovaujantis konkurso sąlygų 9.5 punktu, Perkantysis subjektas prašo dokumentus patikslinti.   
9.9. Perkantysis subjektas atmeta pasiūlymą, jeigu:
9.9.1. pasiūlymas neatitinka skelbime apie pirkimą ir pirkimo dokumentuose nustatytų reikalavimų, sąlygų ir kriterijų;
9.9.2. pasiūlymą pateikęs tiekėjas turi būti pašalintas, vadovaujantis tiekėjo pašalinimo pagrindais;
9.9.3. pasiūlymą pateikęs tiekėjas per perkančiojo subjekto nustatytą terminą nepatikslino, nepapildė, nepaaiškino informacijos, kaip nurodyta konkurso sąlygų 9.5 punkte;
9.9.4.  tiekėjo pasiūlyta kaina per didelė  ir perkančiajam subjektui nepriimtina; 
9.9.5. ekonomiškai naudingiausią pasiūlymą pateikusio dalyvio pasiūlyme nurodyta kaina yra neįprastai maža ir dalyvis nepateikia tinkamų pasiūlytos neįprastai mažos kainos pagrįstumo įrodymų arba pasiūlymas neatitinka Pirkimų įstatymo 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų;
9.9.6. tiekėjas nepratęsia pasiūlymo galiojimo ir (ar), jei taikoma, nepateikia naujo pasiūlymo galiojimo užtikrinimo;
9.9.7.  kitais Pirkimų įstatymo ir (arba) pirkimo dokumentuose nurodytais atvejais.
[bookmark: _Toc60525490] 
10. PASIŪLYMŲ VERTINIMO KRITERIJAI

[bookmark: _Hlk26529937][bookmark: _Hlk40433044]10.1. Šiame pirkime ekonomiškai naudingiausias pasiūlymas bus išrenkamas pagal kainą. 
10.2. Pasiūlymuose nurodytos kainos bus vertinamos eurais. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia,– pagal Lietuvos banko nustatytą ir pagal Buhalterinės apskaitos įstatymą paskelbtą oficialų euro ir kitos užsienio valiutos santykį pasiūlymo pateikimo dieną (jeigu kitos valiutos ir euro santykio nustatymo diena yra ne darbo diena, santykis nustatomas pagal prieš ją einančios paskutinės darbo dienos santykį).
10.3. Pasiūlymai vertinami ir laimėjęs pasiūlymas nustatomas vadovaujantis Pirkimų įstatymo 58 straipsnio 1 dalyje nustatytomis sąlygomis.

11.  PASIŪLYMŲ EILĖS SUDARYMAS IR LAIMĖJUSIO PASIŪLYMO NUSTATYMAS

8. 
9. 
10. 
11. 
11.1. Perkantysis subjektas, norėdamas priimti sprendimą dėl laimėjusio pasiūlymo, nedelsdamas įvertina pateiktus dalyvių pasiūlymus ir nustato pasiūlymų eilę  (išskyrus atvejus, kai pasiūlymą pateikti kviečiamas arba pasiūlymą pateikia, arba, įvertinus pasiūlymus, lieka tik vienas tiekėjas).  
11.2. Perkantysis subjektas laimėjusiu  pasiūlymu nustato ekonomiškai naudingiausią pasiūlymą, jei pasiūlyme nėra nei vienos konkurso sąlygų 9.9 punkte nustatytos  sąlygos.  
11.3. Pasiūlymų eilė nustatoma ekonominio naudingumo mažėjimo tvarka. Tais atvejais, kai kelių tiekėjų pasiūlymų ekonominis naudingumas yra vienodas, sudarant pasiūlymų eilę, pirmesnis į šią eilę įrašomas tiekėjas, kurio pasiūlymas pateiktas anksčiausiai.
11.4. Perkantysis subjektas gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka Pirkimų įstatymo 29 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų, nustatytų Europos Sąjungos, nacionalinėje teisėje, kolektyvinėse sutartyse ir Pirkimų įstatymo 7 priede nurodytose tarptautinėse konvencijose.

12.  INFORMAVIMAS APIE PIRKIMO PROCEDŪRŲ REZULTATUS

12.1. Perkantysis subjektas dalyviams ne vėliau kaip per 3 (tris) darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma pirkimo sutartis, pateikia Pirkimų įstatymo 68 straipsnio šio straipsnio 2 dalyje nurodytos atitinkamos informacijos, kuri dar nebuvo pateikta atliekant pirkimo procedūrą, santrauką, nurodo nustatytą pasiūlymų eilę, laimėjusį pasiūlymą ir tikslų atidėjimo terminą. Perkantysis subjektas taip pat turi nurodyti priežastis, dėl kurių buvo priimtas sprendimas nesudaryti pirkimo sutarties, pradėti pirkimą iš naujo.  
[bookmark: _Hlk33100492]12.2. Perkantysis subjektas, gavęs dalyvio raštu pateiktą prašymą, ne vėliau kaip per 15 kalendorinių dienų nuo jo gavimo dienos išsamiai pateikia informaciją nurodytą Pirkimų įstatymo 68 straipsnio šio straipsnio 2 dalyje. 
12.3. Suinteresuoti dalyviai nuo perkančiojo subjekto pranešimo apie sprendimą nustatyti laimėjusį pasiūlymą pateikimo dalyviams dienos iki atidėjimo termino pabaigos gali prašyti perkančiojo subjekto pateikti laimėjusį pasiūlymą. Tokiu atveju Pirkimų įstatymo 108 straipsnio 1 dalyje nustatytas terminas ir atidėjimo terminas pratęsiami papildomam terminui, jį skaičiuojant nuo suinteresuoto dalyvio prašymo pateikti laimėjusį pasiūlymą pateikimo perkančiajam subjektui dienos iki tol, kol suinteresuotam dalyviui bus pateiktas minėtas pasiūlymas. Jeigu laimėjusio dalyvio pasiūlymas pateikiamas tą pačią dieną, kai buvo paprašyta, Pirkimų įstatymo 108 straipsnio 1 dalyje nustatytas terminas ir atidėjimo terminas pratęsiami vienai darbo dienai. Perkantysis subjektas laimėjusį pasiūlymą suinteresuotiems dalyviams gali pateikti teikdamas Pirkimų įstatymo 68 straipsnio 1 dalyje nurodytą informaciją.
12.3. Perkantysis subjektas Pirkimų įstatymo 68 straipsnio 1 ir 2 dalyse nurodytais atvejais negali teikti informacijos, jeigu jos atskleidimas prieštarauja informacijos ir duomenų apsaugą reglamentuojantiems teisės aktams arba visuomenės interesams, pažeidžia teisėtus konkretaus tiekėjo komercinius interesus arba turi neigiamą poveikį tiekėjų konkurencijai.
 
13. INFORMACIJA APIE ATIDĖJIMO TERMINO TAIKYMĄ

13.1. Pirkimo sutartis turi būti sudaroma nedelsiant, bet ne anksčiau negu pasibaigė atidėjimo terminas, kuris negali būti trumpesnis kaip 5 (penkios) darbo dienos. Atidėjimo terminas gali būti netaikomas, kai vienintelis suinteresuotas dalyvis atskiroje pirkimo dalyje yra tas, su kuriuo sudaroma pirkimo sutartis. 

14. PIRKIMO SUTARTIES SUDARYMAS IR  PIRKIMO SUTARTIES SĄLYGOS

14.1. Dalyvis, kurio pasiūlymas nustatytas laimėjęs, sudaryti pirkimo sutarties kviečiamas raštu ir jam nurodomas laikas, iki kada jis turi sudaryti pirkimo sutartį.
14.2. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki perkančiojo subjekto nurodyto laiko nepasirašo pirkimo sutarties, arba atsisako sudaryti pirkimo sutartį šiame įstatyme ir pirkimo dokumentuose nustatytomis sąlygomis arba tiekėjų grupė neįsteigia juridinio asmens, kaip nustatyta Pirkimų įstatymo 94 straipsnio 4 dalyje, laikoma, kad jis (jie) atsisakė sudaryti pirkimo sutartį. Tuo atveju arba jeigu tiekėjas iki perkančiojo subjekto nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (kai taikoma) arba neįvykdo kitų pirkimo sutartyje nustatytų jos įsigaliojimo sąlygų, perkantysis subjektas siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį ar nepateikusio pirkimo sutarties įvykdymo užtikrinimo (kai taikoma) ar neįvykdžiusio kitų pirkimo sutarties įsigaliojimo sąlygų, jeigu tenkinamos Pirkimų įstatymo 58 straipsnio 1 dalyje išdėstytos sąlygos. Prieš siūlant sudaryti pirkimo sutartį, perkantysis subjektas atliks konkurso sąlygų 9.8 punkte nurodytą procedūrą bei įvertins, ar jo pasiūlymas neturėtų būti atmestas dėl kitų priežasčių. 
14.3. Sudarant pirkimo sutartį, joje negali būti keičiama laimėjusio tiekėjo pasiūlymo kaina  ar kitos sąlygos ir pirkimo dokumentuose nustatytos pirkimo sąlygos. 
14.4. Perkantysis subjektas nustato šias pagrindines pirkimo sutarties sąlygas:
14.4.1. pirkimo sutarties dalykas: turto ir verslo nutrūkimo draudimo paslaugos (toliau – Paslaugos). Reikalavimai Paslaugoms ir apimtys nurodyti techninėje specifikacijoje, pateiktoje Konkurso sąlygų 2 priede (toliau – Techninė specifikacija). Pirkimo sutarties galiojimo metu Techninėje specifikacijoje nurodyti draudžiami objektų sąrašai (draudimo sumos) gali keistis priklausomai nuo perkančiojo subjekto poreikio dėl nekilnojamojo ir kilnojamojo turto įsigijimo ar/ir nurašymo, kintamų finansinių rodyklių ir pan. 
14.4.2.  Paslaugų  teikimo terminas – 12 (dvylika) kalendorinių mėnesių nuo Paslaugų teikimo pradžios. Paslaugų teikimo pradžia – 2025-10-26 00 val. 00 min., jei pirkimo sutartis bus pasirašyta iki šios datos, kitu atveju nurodytas laikotarpis gali kisti atitinkamai tiek dienų, kiek užtrunka pirkimo sutarties pasirašymo data, tačiau ne vėliau negu perkančiojo subjekto nurodyta galutinė data pirkimo sutarties pasirašymui. 
14.4.3. Pirkimo sutartyje nustatoma  fiksuoto įkainio su peržiūra kainodara.  Už Paslaugas bus atsiskaitoma pagal fiksuotus įkainius (metines draudimo įmokas procentais nuo draudimo sumos).
[bookmark: _Hlk178840783]14.4.4.  Jeigu pirkimo sutarties vykdymo metu pasikeičia PVM mokėjimą reglamentuojantys teisės aktai (Paslaugos bus apmokestintos PVM), atitinkamai keičiama Paslaugų kaina, pridedant teisės aktuose nustatytą PVM.  PVM dydis keičiamas tik tai daliai Paslaugų, kurios suteikiamos po šiame punkte nurodytų PVM dydžio pasikeitimą įtakojančių aplinkybių atsiradimo.  Pasikeitus Lietuvos Respublikos teisės aktais nustatytam PVM tarifui, be atskiro pirkimo sutarties šalių  susitarimo PVM bus apskaičiuojamas galiojančių Lietuvos Respublikos teisės aktų nustatyta tvarka, taikant PVM tarifą, galiojantį prievolės apskaičiuoti PVM atsiradimo momentu.
14.4.5. Pirkimo sutartyje nurodyti fiksuoti Paslaugų  įkainiai pirkimo sutarties galiojimo metu gali būti perskaičiuojami dėl bendro kainų lygio kitimo:
[bookmark: _Hlk178840933]14.4.5.1. bet kuri pirkimo sutarties šalis, pirkimo sutarties galiojimo metu turi teisę inicijuoti pirkimo sutartyje numatytų fiksuotų Paslaugų įkainių perskaičiavimą (keitimą) ne anksčiau kaip po 6 (šešių) mėnesių po pirkimo sutarties įsigaliojimo (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu vartojimo paslaugų kainų pokytis (k), apskaičiuotas kaip nustatyta Konkurso sąlygų 14.4.5.3. punkte, viršija 5 (penkis) procentus;  
14.4.5.2.  atlikdamos perskaičiavimą pirkimo sutarties šalys vadovaujasi Valstybės duomenų agentūros (toliau – VDA) viešai oficialiosios statistikos portale paskelbtais rodiklių duomenų bazės duomenimis, iš kitos pirkimo sutarties šalies nereikalaudamos pateikti oficialaus VDA ar kitos institucijos išduoto dokumento ar patvirtinimo. Duomenys, kuriais remiamasi vertinant kainų lygio kitimą: VDA interneto svetainėje http://osp.stat.gov.lt/ skelbiamas indeksas. Indeksas, kuriuo bus remiamasi vertinant kainų lygio kitimą: „Vartotojų kainų indeksai (VKI), kainų pokyčiai, svoriai, vidutinės kainos“ skelbiamas vartotojų kainų  indeksas – individualaus vartojimo išlaidų pagal paskirtį klasifikatorius – „125 Draudimas“ (toliau – Indeksas);  
14.4.5.3.  nauji  fiksuoti  Paslaugų  įkainiai  apskaičiuojami pagal žemiau pateiktą formulę:
A1 = A + (k/100 x A), kur
A – fiksuotas Paslaugų įkainis Eur be PVM; 
A1– perskaičiuotas (pakeistas) fiksuotas Paslaugų įkainis (Eur be PVM); 
k – pagal Indeksą apskaičiuotas vartojimo prekių ir paslaugų kainų pokytis (padidėjimas arba sumažėjimas) (%); 

„k“ reikšmė skaičiuojama pagal formulę:
k = Indnaujausias / Indpradžia  x 100 – 100, (proc.), kur
Indnaujausias – kreipimosi dėl fiksuotų Paslaugų įkainių peržiūros išsiuntimo kitai pirkimo sutarties šaliai dieną paskelbtas naujausias Indeksas;
Indpradžia – laikotarpio pradžios datos (mėnesio) Indeksas;

14.4.5.4.  perskaičiavimo atveju laikotarpio pradžia (mėnuo) yra pirkimo sutarties pasirašymo metu skelbiamas naujausias Indeksas. Pirkimo sutarties pasirašymo dieną skelbiamas naujausias Indeksas   ________  (nurodomas pirkimo sutarties pasirašymo metu);
14.4.5.5.  skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „A1“ suapvalinamas iki dviejų  skaitmenų po kablelio.
[bookmark: _Hlk178841728]14.4.5.6.  Papildomas susitarimas dėl perskaičiavimo turi būti sudarytas ne vėliau kaip per 10 (dešimt) darbo dienų nuo pirkimo sutarties šalies pateikto tinkamo prašymo perskaičiuoti fiksuotus Paslaugų įkainius gavimo dienos, jei fiksuotų Paslaugų įkainių perskaičiavimas galimas pagal Konkurso sąlygų 14.4.5.1 punkto nuostatą. Papildomu susitarimu pirkimo sutarties šalys neturi teisės keisti pirkimo sutartyje nurodytos pirkimo sutarties kainos perskaičiavimo tvarkos ar kitų pirkimo sutarties nuostatų, išskyrus, jei keitimas atliekamas pagal pirkimo sutarties ir (arba) Pirkimų įstatymo nuostatas. Perskaičiuotos fiksuotos Paslaugų kainos įsigalioja nuo papildomo susitarimo pasirašymo dienos, jei papildomame susitarime nenustatyta  kitaip. 
14.4.6. Draudimo įmokų mokėjimas: 
14.4.6.1. perkantysis subjektas metinę draudimo  įmoką  sumoka tiekėjui  ne vėliau kaip per 30 (trisdešimt) dienų nuo pirkimo sutarties įsigaliojimo dienos pagal tiekėjo pateiktą sąskaitą faktūrą į sąskaitoje faktūroje nurodytą atsiskaitomąją sąskaitą.
14.4.6.2. Tiekėjas sąskaitą perkančiajam subjektui turi pateikti elektroniniu būdu Pirkimų įstatymo 34 straipsnio 3 dalyje nustatyta tvarka, išskyrus Pirkimų įstatymo 34 straipsnio 12 dalyje nustatytus atvejus. 
14.4.7. Tiekėjas draudimo liudijimus turi pateikti perkančiajam subjektui iki Paslaugų teikimo termino pradžios.
14.4.8. Pirkimo sutarties šalių atsakomybė:
14.4.8.1. perkantysis subjektas, nepagrįstai uždelsęs atsiskaityti už Paslaugas Sutartyje numatyta tvarka ir terminais,  tiekėjui moka  0,05 proc. (penkių šimtųjų procentų) dydžio delspinigius nuo laiku   nesumokėtos Paslaugų kainos pagal sąskaitoje faktūroje nurodytą sumą už kiekvieną uždelstą dieną;
14.4.8.2. tiekėjas, nepagrįstai praleidęs sutartyje nustatytą Paslaugų teikimo terminą, perkančiajam subjektui moka 0,05 proc. (penkių šimtųjų procento) dydžio delspinigius už kiekvieną uždelstą dieną nuo laiku nesuteiktų Paslaugų kainos;  
[bookmark: _Hlk178842585]14.4.8.3. tiekėjui nepagrįstai neišmokėjus pirkimo sutartyje numatytų draudimo išmokų joje nustatytais terminais, tiekėjas įsipareigoja sumokėti perkančiajam subjektui 0,05 proc. (penkių šimtųjų procento) dydžio delspinigius nuo laiku neišmokėtos sumos už kiekvieną uždelstą dieną;
14.4.8.4. pirkimo sutartyje numatytų delspinigių sumokėjimas neatleidžia pirkimo sutartį pažeidusios pirkimo sutarties šalies nuo įsipareigojimų tinkamo įvykdymo arba pažeidimų pašalinimo bei pilno tiesioginių nuostolių atlyginimo. Jeigu nukentėjusioji pirkimo sutarties šalis, kitai pirkimo sutarties šaliai pažeidus savo prievolių įvykdymo terminą, patiria didesnių nuostolių, kurių neapima pirkimo sutartyje nustatytos netesybos, tai nukentėjusioji pirkimo sutarties šalis turi teisę į patirtų tiesioginių nuostolių atlyginimą. Kai pareiškiamas reikalavimas atlyginti nuostolius, netesybos įskaitomos į nuostolių atlyginimą;
14.4.8.5. kiekviena pirkimo sutarties šalis įsipareigoja atlyginti kitai pirkimo sutarties šaliai patirtus tiesioginius nuostolius ar išlaidas (tarp jų teismo ir pagrįstas advokatų išlaidas) dėl pirkimo sutartyje prisiimtų įsipareigojimų nevykdymo ar netinkamo jų vykdymo (taip pat ir tais atvejais, kai pirkimo sutartis joje numatytomis sąlygomis ir tvarka nutraukiama).
14.4.9. Tiekėjas įsipareigoja užtikrinti, kad pirkimo sutartį vykdys asmenys, turintys teisę verstis pirkimo sutartyje nurodyta veikla.
14.4.10. Tiekėjas įsipareigoja susipažinti ir pirkimo sutarties vykdymo metu laikytis Viešųjų pirkimų tarnybos patvirtinto Tiekėjų etikos kodekso (toliau – Kodekso) reikalavimų, nustatytų Kodekso 49 punkte. Tiekėjas turi užtikrinti, kad jų laikysis ir visi asmenys, kuriuos tiekėjas  pasitelks sutartinių įsipareigojimų vykdymui Konkurso sąlygų 14.4.13 punkte nustatyta tvarka. Ši pirkimo sutarties sąlyga laikoma esmine.
14.4.11. Visos šio pirkimo sąlygose nurodytos sąlygos laikomos specialiosiomis ir turi taikymo pirmenybę draudimo rūšies taisyklių atžvilgiu. Jei kyla prieštaravimų tarp pirkimo sutarties ir/ar Techninės specifikacijos ir draudimo rūšies taisyklių, taikomos pirkimo sutarties ir/ar Techninės specifikacijos sąlygos. Jei kyla prieštaravimų tarp pirkimo sutarties ir Techninės specifikacijos, taikomos Techninės specifikacijos sąlygos.
14.4.12. Pirkimo sutartyje bus nurodyta, kad rizikos vertinimo, pirkimo sutarčių sudarymo tarpininkavimo, žalų istorijos ir kitais draudimo klausimais perkantįjį subjektą atstovauja draudimo brokeris UADBB „Rizikos cesija“.
14.4.13. Subtiekėjai ir jų keitimo tvarka:  
Jeigu tiekėjas nurodė, kad numato pasitelkti subtiekėjus:
14.4.13.1. tiekėjas numato pasitelkti šį (šiuos) subtiekėją (-us): ...........
šioms pirkimo dalims .........................
Jeigu tiekėjas nenurodė, kad numato pasitelkti subtiekėjų:
14.4.13.1. tiekėjas pirkimo sutarties vykdymui nenumatė pasitelkti subtiekėjų/subteikėjų (toliau abu kartu ir atskirai – subtiekėjai), tačiau gali juos pasitelkti Konkurso sąlygų 14.4.13.2 - 14.4.13.5 punktuose numatyta tvarka;   
14.4.13.2. ne vėliau negu pirkimo sutartis pradedama vykdyti, tiekėjas įsipareigoja perkančiajam subjektui pranešti tuo metu žinomų subtiekėjų pavadinimus Konkurso sąlygų 14.4.13.3 punkte numatyta tvarka. Tiekėjas perkančiajam subjektui privalės informuoti apie minėtos informacijos pasikeitimus visu pirkimo sutarties vykdymo metu, taip pat apie naujus subtiekėjus, kuriuos tiekėjas ketina pasitelkti vėliau;
14.4.13.3. tiekėjas, siekdamas pakeisti/pasitelkti subtiekėją (-jus), turi raštu informuoti perkantįjį subjektą ne vėliau kaip prieš 3 (tris) darbo dienas. Sutikimas pakeisti arba pasitelkti naują subtiekėją (-us) gali būti duodamas tik nurodžius priežastį ir tik įvardinus numatomą subtiekėją (-us). Perkantysis subjektas ne vėliau kaip per 3 (tris) darbo dienas nuo pranešimo apie numatomą subtiekėją (-us) gavimo dienos turi pranešti tiekėjui apie savo sprendimą, o jei sprendimas yra neigiamas – nurodyti priežastis. Gavęs teigiamą pranešimą, tiekėjas kartu su perkančiuoju subjektu pasirašo papildomą susitarimą dėl subtiekėjo (-ų) pakeitimo arba naujo subtiekėjo (-ų) pasitelkimo. Šis dokumentas tampa neatskiriama pirkimo sutarties dalimi;
14.4.13.4.  pirkimo sutartyje bus numatoma tiesioginio atsiskaitymo su subtiekėju galimybė. Sudarius pirkimo sutartį, apie tiesioginio atsiskaitymo galimybę perkantysis subjektas raštu informuoja tiekėjo nurodytus subtiekėjus per 3 (tris) darbo dienas nuo tiekėjo informacijos apie juos pateikimo perkančiajam subjektui dienos, o Konkurso sąlygų 14.4.13.3 punkte nustatytu atveju, nuo papildomo susitarimo pasirašymo dienos. Jei subtiekėjas pageidauja pasinaudoti tiesioginio atsiskaitymo galimybe, visų pirma jis turi kreiptis į tiekėją ir gauti raštišką jo sutikimą. Gavęs tiekėjo sutikimą subtiekėjas pateikia perkančiajam subjektui raštišką prašymą dėl tiesioginio atsiskaitymo galimybės, prideda raštišką tiekėjo sutikimą ir pateikia derinimui trišalės sutarties tarp perkančiojo subjekto, tiekėjo ir jo pasitelkto subtiekėjo projektą. Suderinus projektą sudaroma trišalė sutartis, kurioje aprašoma tiesioginio atsiskaitymo su subtiekėju tvarka. Trišalėje sutartyje be kitų reikalavimų turi būti nustatyta teisė tiekėjui prieštarauti nepagrįstiems tiesioginiams mokėjimams subtiekėjui;
14.4.13.5. subtiekėjo (-jų) pasitelkimas ar perkančiojo subtiekėjo tiesioginis atsiskaitymas su subtiekėju neatleidžia tiekėjo nuo atsakomybės vykdant pirkimo sutartį. Už subtiekėjo (-ų) įsipareigojimų nevykdymą arba netinkamą jų vykdymą visais atvejais atsako tiekėjas.
14.4.14. Pirkimo sutarties šalys neturi teisės perduoti savo įsipareigojimų pagal pirkimo sutartį tretiesiems asmenims be kitos pirkimo sutarties šalies raštiško sutikimo.
[bookmark: _Hlk178845333]14.4.15. Pirkimo sutarties šalys įsipareigoja užtikrinti iš kitos pirkimo sutarties šalies vykdymo metu gautos ir su pirkimo sutarties vykdymu susijusios informacijos konfidencialumą ir apsaugą. Pirkimo sutarties vykdymo laikotarpio pabaigoje, perkančiajam subjektui paprašius raštu, tiekėjas įsipareigoja grąžinti iš perkančiojo subjekto gautus, pirkimo sutarčiai vykdyti reikalingus dokumentus. 
[bookmark: _Hlk178846558]14.4.16. Pirkimo sutarties šalys neturi teisės vienašališkai nutraukti pirkimo sutarties nesant pagrindo, nurodyto pirkimo sutartyje arba Lietuvos Respublikos teisės aktuose. Be pagrindo nutraukusi pirkimo sutartį pirkimo sutarties šalis privalo kitos pirkimo sutarties šalies reikalavimu sumokėti 10 (dešimties) procentų baudą nuo pradinės pirkimo sutarties vertės.
14.4.17. Perkančiojo subjekto iniciatyva   vienašališkai, nesikreipiant į teismą, įspėjus  kitą pirkimo sutarties šalį ne vėliau kaip prieš 14 (keturiolika) dienų,  Pirkimo sutartis gali būti nutraukta šiais atvejais:
14.4.17.1.  jei tiekėjas  suteikti Paslaugas pagal pirkimo sutarties sąlygas nepagrįstai vėluoja daugiau kaip 10 (dešimt) darbo dienų ir  Pirkimų įstatymo 98 straipsnio 1 dalyje nustatyta tvarka; 
 14.4.7.2. tiekėjas tampa nemokus, jam iškelta restruktūrizavimo ar bankroto byla, arba inicijuotos ar pradėtos likvidavimo procedūros, arba jo turtą pradeda valdyti teismas ar bankroto administratorius, arba jo veikla yra sustabdyta ar apribota arba jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti) ir nepateikia perkančiajam subjektui pagrįstų įrodymų, kad sugebės tinkamai įvykdyti pirkimo sutartį, bei neištaiso pažeidimo gavęs perkančiojo subjekto pretenziją;
[bookmark: _Hlk178846076]14.4.17.3. Lietuvos Respublikos Vyriausybė Nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad pirkimo sutartis neatitinka nacionalinio saugumo interesų.
14.4.18. Sutartis gali būti vienašališkai nutraukta vienos iš šalių iniciatyva vienašališkai, nesikreipiant į teismą, kitai šaliai iš esmės pažeidus Sutartį. Ar Sutarties pažeidimas yra esminis, sprendžiama pagal Lietuvos Respublikos civilinio kodekso 6.217 straipsnio 2 dalyje nustatytus kriterijus.
[bookmark: _Hlk177024101][bookmark: _Hlk177024121]14.4.19.  Tiekėjas turi teisę vienašališkai, nesikreipdamas į teismą, nutraukti pirkimo sutartį įspėjęs perkantįjį subjektą ne vėliau kaip prieš 14 (keturiolika) dienų, jeigu perkantysis subjektas nepagrįstai ilgiau kaip 30 (trisdešimt) dienų vėluoja apmokėti už draudimo paslaugas.
14.4.20. Pirkimo sutartis gali būti nutraukta bendru pirkimo sutarties šalių susitarimu. Tokiu atveju pirkimo sutarties šalys susitaria ir dėl paties pirkimo sutarties nutraukimo fakto, ir dėl nutraukimo tvarkos bei teisinių padarinių.
14.4.21. Nutraukus pirkimo sutartį ar jai pasibaigus, lieka galioti pirkimo sutarties nuostatos, susijusios su atsakomybe bei atsiskaitymais tarp pirkimo sutarties šalių pagal pirkimo sutartį. Pirkimo sutarties pasibaigimas ar nutraukimas taip pat neturi įtakos ginčų nagrinėjimo tvarką nustatančių ar kitų pirkimo sutarties sąlygų galiojimui, jeigu šios sąlygos pagal savo esmę išlieka galioti ir po pirkimo sutarties pasibaigimo (taip pat išlieka galioti visi atsiradę ir tinkamai neįvykdyti pirkimo sutarties šalių tarpusavio finansiniai įsipareigojimai, jeigu pirkimo sutarties šalys nesutaria kitaip).
14.4.22. Pirkimo sutartis jos galiojimo laikotarpiu gali būti keičiama neatliekant naujos pirkimo procedūros vadovaujantis Pirkimų įstatymo 97 straipsniu.
14.4.23. Kitos pirkimo sutarties sąlygos numatytos Techninėje specifikacijoje, pateiktoje Konkurso sąlygų 2 priede. 
14.4.24. Pirkimo sutartyje bus nustatytos ir kitos sąlygos, kurios neprieštaraus Konkurso sąlygoms ir pirkimo sutarties šalys dėl jų susitars.  
14.5. Perkantysis subjektas raštu pateiktą laimėjusį pasiūlymą, raštu sudarytą pirkimo sutartį, preliminariąją sutartį ir šių sutarčių pakeitimus paskelbs CVP IS Pirkimų įstatymo 94 straipsnio 9 dalyje nustatytomis sąlygomis, tvarka bei terminais.

15. GINČŲ NAGRINĖJIMO TVARKA

15.1. Ginčų nagrinėjimas, žalos atlyginimas, pirkimo sutarties pripažinimas negaliojančia, alternatyvios sankcijos reglamentuojamos Pirkimų įstatymo VII skyriuje.  
[bookmark: _Toc188064151][bookmark: _Toc266424085]
16. BAIGIAMOSIOS NUOSTATOS

16.1. Šio pirkimo dokumentuose neaprašytos pirkimo procedūros vykdomos vadovaujantis Pirkimų įstatymo ir jo įgyvendinamųjų teisės aktų nuostatomis. Taip pat mutatis mutandis taikomos Viešųjų pirkimų įstatymo 46, 47, 50 ir 51 straipsnių nuostatos.
16.2. Jeigu pirkimo metu bus atliekama patikra Lietuvos Respublikos nacionaliniam saugumui užtikrinti svarbių objektų apsaugos įstatyme nustatyta tvarka, tiekėjas turės pateikti tokiai patikrai atlikti reikalingus dokumentus
 


































Konkurso sąlygų 1 priedas

[PASIŪLYMO FORMOS PAVYZDYS]


Herbas arba prekių ženklas
_____________________________________________________________
(Tiekėjo pavadinimas)
___________________________________________________________________________
(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

AB „Šiaulių energija“


PASIŪLYMAS 

DĖL TURTO IR VERSLO NUTRŪKIMO DRAUDIMO PASLAUGŲ


 _____________ Nr.______
                                                                                       (Data)
_____________
(Sudarymo vieta)

                                                                                                                                             1 lentelė 
	Tiekėjo pavadinimas /Jeigu dalyvauja ūkio subjektų grupė, veikianti jungtinės veiklos sutarties pagrindu, surašomi visi dalyvių pavadinimai/
	


	Tiekėjo įmonės kodas /Jeigu dalyvauja ūkio subjektų  grupė, veikianti jungtinės veiklos sutarties pagrindu, surašomi visi dalyvių įmonių kodai/
	

	Tiekėjo adresas /Jeigu dalyvauja ūkio subjektų grupė, veikianti jungtinės veiklos sutarties pagrindu, surašomi visi dalyvių adresai/
	


	   Už pasiūlymą atsakingo asmens vardas, pavardė, pareigos, kontaktinė informacija
	

	Tiekėjų grupės, veikiančios jungtinės veiklos sutarties pagrindu, narys atstovaujantis grupei
(pildoma jei pasiūlymą teikia tiekėjų grupė, veikianti jungtinės veiklos sutarties pagrindu)
	



1. Šiuo pasiūlymu pažymime, kad sutinkame su visomis pirkimo dokumentų sąlygomis, nustatytomis:
1) atviro  (supaprastinto)   konkurso   sąlygose ir skelbime, paskelbtame   Centrinėje viešųjų pirkimų informacinėje sistemoje; 
2) kituose pirkimo dokumentuose (jų paaiškinimuose, papildymuose).
2. Patvirtiname, kad pasiūlyme pateikta informacija yra teisinga ir apima viską, ko reikia norint tinkamai įvykdyti pirkimo sutartį.  
3.  Jeigu kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, įsipareigojame perkančiajam subjektui, kad pirkimo sutartį vykdys tik tokią teisę turintys asmenys.
 4. Mes siūlome pirkti turto ir verslo nutrūkimo draudimo paslaugas (nurodytas techninėje specifikacijoje), kurios visiškai atitinka pirkimo dokumentuose nurodytus reikalavimus, šia
kaina:
2 lentelė
	 Apdrausti turto ir verslo nutrūkimo   draudimu  dvylikos mėnesių laikotarpiui:

	Eil.
Nr.
	Draudimo objekto pavadinimas
	Preliminari draudimo suma, Eur
	Metinė  draudimo įmoka procentais nuo draudimo sumos
	Preliminari metinė draudimo įmoka, Eur be PVM

	1
	2
	3
	4
	(5) =(3)/100   x (4)

	1.
	Turto draudimas
	115 968 851,00
	
............proc.
 
nurodyti tik procentą ne daugiau kaip trijų skaitmenų po kablelio tikslumu
	

	2.
	Verslo nutrūkimo draudimas
	15 911 000,00   
	

............proc.

nurodyti tik procentą ne daugiau kaip trijų skaitmenų po kablelio tikslumu
	

	                                                   Iš viso  pasiūlymo kaina*, Eur be PVM  
                                                                                                                                     
	

	                                                                                                       PVM**
	

	                                                 Iš viso  pasiūlymo kaina*, Eur su  PVM  

	




      * Ši kaina skirta tik  tiekėjų pasiūlymams palyginti ir sutartyje nebus nurodoma. Į pirkimo sutartį bus įrašyti   paslaugų įkainiai.
       **  Tais atvejais, kai pagal galiojančius teisės aktus tiekėjui nereikia mokėti PVM, tiekėjas nurodo priežastis, dėl kurių PVM nemoka________________________________________________ . 
          Tokiu atveju eilutė PVM nepildoma arba joje įrašoma „ne PVM mokėtojas“, arba „netaikoma“ ir panašiai.

5.  Teikdami šį pasiūlymą, patvirtiname, kad į mūsų siūlomą kainą įskaičiuotos visos išlaidos ir visi mokesčiai ir kad mes prisiimame riziką už visas išlaidas, kurias, teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti į pasiūlymo kainą.

 6.  Kartu su pasiūlymu pateikiami šie dokumentai: 
                                                                                                                                                  3  lentelė
	Eil.
Nr.
	Pateiktų dokumentų pavadinimas
	Dokumento puslapių skaičius

	1.
	  
	

	(...)
	
	

	
7.  Ši pasiūlyme nurodyta informacija yra konfidenciali /perkantysis subjektas šios informacijos negali atskleisti tretiesiems asmenims/:                                                                                                                                                              
                                                                                                                                                4 lentelė

		Pateikto dokumento pavadinimas (rekomenduojama pavadinime vartoti žodį „Konfidencialu“) ar atskiroje  pasiūlymo dalyje pateikta konkreti informacija
	Priežastis, kodėl informacija yra konfidenciali
(tiekėjas gali pateikti paaiškinimą atskiru dokumentu)
	Dokumentas yra įkeltas šioje CVP IS pasiūlymo lango eilutėje („Prisegti dokumentai“) 

	
	
	

	
	
	




	


Pastabos. Konfidencialia negali būti laikoma informacija, nurodyta Pirkimų įstatymo 32 str. 2 d. Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra. 


8. Vykdant pirkimo sutartį bus pasitelkiami šie subtiekėjai (pildoma, jeigu subtiekėjai pasitelkiami ir tiekėjui yra žinomi):                                                                                                                                                                                                                                                                                            
5 lentelė
	Pirkimo   dalies, kuriai vykdyti pasitelkiamas subtiekėjas,   numeris
	Subtiekėjo pavadinimas, kodas ir adresas
	Subtiekėjui perduodamų įsipareigojimų aprašymas  
	Subtiekėjui perduodamų įsipareigojimų pirkimo sutartyje dalis procentais

	1
	
	
	

	2
	
	
	

	(...)
	
	
	



Pasiūlymas galioja 90 dienų nuo pasiūlymo pateikimo termino pabaigos. 

Pasirašydamas šį pasiūlymą tvirtinu, kad pasiūlyme pateikti duomenys yra tikri.


______________________________               __________                ______________________
(Tiekėjo arba jo įgalioto asmens pareigų                                                   (Vardas ir pavardė)
 pavadinimas)



























Konkurso sąlygų 2 priedas 
[bookmark: _Hlk61870112]

TECHNINĖ SPECIFIKACIJA
TURTO IR VERSLO NUTRŪKIMO DRAUDIMO PASLAUGOS

	1. SĄVOKOS


1.1. Draudėjas - AB „Šiaulių energija“
1.2. Draudikas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Draudėjas sudaro Sutartį.
1.3. Naudos gavėjas – Draudėjo paskirtas ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, kuris, įvykus draudžiamajam įvykiui, įgyja teisę gauti draudimo išmoką ar jos dalį.
1.4. Sutartis – draudimo sutartis, sudaroma tarp Draudėjo ir Draudiko dėl Paslaugų.
1.5. Paslaugos – Turto ir verslo nutrūkimo draudimas.

	2. DRAUDIMO OBJEKTAS


2.1. Turto ir verslo nutrūkimo draudimas.

	3. DRAUDIMO OBJEKTO DETALIZACIJA


3.1. Preliminari draudimo objekto detalizacija pateikiama šios techninės specifikacijos (toliau – Techninė specifikacija) lentelėje Nr. 1. Sutarties galiojimo metu lentelėje nurodyti draudžiami objektų sąrašai (draudimo sumos) gali keistis priklausomai nuo Draudėjo poreikio dėl nekilnojamojo ir kilnojamojo turto įsigijimo ar/ir nurašymo, kintamų finansinių rodyklių ir pan. Už Paslaugas bus atsiskaitoma pagal fiksuotą įkainį (metinė draudimo įmoka procentais nuo draudimo sumos):
Lentelė Nr.1
	Eil. Nr.
	Draudimo objektas
	Draudimo suma, EUR
	Draudimo vertė

	1.
	Pastatai ir statiniai
	41 891 404,00
	Nauja atkūrimo

	2.
	Inžineriniai statiniai
	9 010 432,00 
	Nauja atkūrimo

	3.
	Šilumos tiekimo tinklai 
	5 000 000,00 
	Nauja atkūrimo, pirma rizika 

	4.
	Kiti inžineriniai tinklai
	1 891 323,00
	Nauja atkūrimo

	5.
	Turtas patikėjimo teise
	413 449,00
	Nauja atkūrimo

	6.
	Įrengimai ir kitas kilnojamas turtas
	55 762 243,00
	Nauja atkūrimo

	7.
	Atsargos (biokuras, mazutas)
	1 500 000,00 
	Nauja atkūrimo

	8
	Įrengimų gedimų draudimas
	500 000,00 (limitas)
	Nauja atkūrimo (limitas)

	9.
	Verslo nutrūkimo draudimas
	15 911 000,00
	Visa vertė

	
	Iš viso:
	131 879 851,00
	



3.2. Draudimo išmokų limitai pagal papildomas draudimo sąlygas, numatytas šios Techninės specifikacijos 5 dalyje, pateikiami lentelėje Nr. 2:
	Eil. Nr.
	Draudimo apsaugos išplėtimai
	Išmokų limitai kiekvienam įvykiui ir bendrai pagal Sutartį, EUR

	1.
	Papildomos išlaidos:
	1 500 000,00

	
	· Atliekų šalinimo kaštai
	

	
	· Turto gelbėjimo, apsaugos kaštai
	

	
	· Kaštai, patirti siekiant likviduoti žalą
	

	
	· Valdžios organų nurodymai
	

	
	· Turto remonto ir darbų paspartinimo išlaidos
	

	
	· Išlaidos siekiant išlaikyti buvusį veiklos lygį
	

	
	· Išlaidos specialistams
	

	
	· Pasikeitusių technologijų išlaidos
	

	
	· Perkėlimo, persikėlimo, pakeitimo išlaidos
	

	2.
	Draudėjo investicijos
	1 000 000,00

	3.
	Statomas, montuojamas turtas
	300 000,00

	4.
	Klaidos ir aplaidumas
	1 000 000,00

	5.
	Ne draudimo vietoje esantis turtas
	200 000,00

	6.
	Programos ir duomenų bazės
	50 000,00

	7.
	Kainų (vertės padidėjimas)
	3 000 000,00

	8.
	Projektavimo, statybos, montavimo klaidos
	500 000,00

	9.
	Išplėtimai taikomi tik verslo nutrūkimo daliai:
	

	
	· Viešųjų paslaugų išplėtimo sąlyga
	1 000 000,00
1 000 000,00

	
	· Objekto nepasiekiamumas
	

	10.
	Viršįtampių rizika
	100 000,00



	4. PAGRINDINĖS DRAUDIMO SĄLYGOS


4.1. Apdraudžiamas turtas
Visas bet kokio pobūdžio, rūšies ir būklės turtas, be jokių išimčių ar išlygų (Draudikas neturi teisės reikšti pretenzijų dėl to, kad turtas nebuvo nurodytas, pažymėtas ar aprašytas), išskyrus Nedraudžiamą turtą, kurio savininkas, nuomininkas, gyventojas, nuomotojas, valdytojas, turėtojas yra Draudėjas, ar kurio atžvilgiu Draudėjas turi apdraudžiamąjį interesą, ar dėl kurio jis yra įsipareigojęs imtis veiksmų. Apdraustas turtas taip pat apima, tuo neapsiribojant:
4.1.1. Draudėjui nuosavybės teise priklausantį nekilnojamąjį ir kilnojamąjį turtą (įskaitant atsargas);
4.1.2. Kitų asmenų turtą, kurį valdo ir už kurį atsako Draudėjas;
4.1.3. Draudėjui priklausantį turtą, konstrukcijas ar įrengimus, naujai įsigytus per Draudimo laikotarpį, kurių statyba, įrengimas ar surinkimas dar neužbaigtas ir kurie įsigijimo metu nelaikomi veikiančiais, jų statybų, montavimo, instaliavimo, bandymų metu, o taip pat Draudėjo medžiagas, reikalingas statyboms, montavimui ar instaliavimui, jų statybų, montavimo, instaliavimo, bandymų metu. Taikomas Draudimo išmokos limitas vienam įvykiui, nurodytas šios Techninės specifikacijos 3.2 punkte Lentelėje Nr. 3 (statomas, montuojamas turtas). Draudėjui priklausantis turtas, kuris nėra statybų, montavimo, instaliavimo, bandymų objekto dalis, yra draudžiamas pilna apimtimi ir jam nėra taikomas Draudimo išmokos limitas;
4.1.4. Vamzdynus, kolektorius, komunikacijas, esančias už draudimo vietų, nurodytų šios Techninės specifikacijos Priede Nr. 1 (Kilnojamas turtas), ribų.
4.1.5. detalus Draudėjo draudžiamo turto sąrašas pridedamas atskiru failu „Priedas Nr. 1. Draudžiamo turto sąrašai“.

4.2. Nedraudžiamas turtas:
4.2.1. pinigai, vertybiniai popieriai;
4.2.2. meno vertybės, kailiai, juvelyriniai dirbiniai, brangakmeniai ar taurieji metalai, istoriniai ar kultūriniai paminklai;
4.2.3. žemės sklypai, vandens telkiniai, molai, prieplaukos, tiltai;
4.2.4. gyvuliai, gyvūnai, augalai;
4.2.5. visų rūšių transporto priemonės, teisės aktuose nustatyta tvarka registruojamos atitinkamose institucijose, išskyrus specializuotą techniką, jei ji nėra draudžiama atskiromis draudimo sutartimis;
4.2.6. orlaiviai, laivai, geležinkelio riedmenys;
4.2.7. pervežamas turtas, išskyrus:
· turtą, draudžiamą pagal apibrėžimą „Ne draudimo vietoje esantis turtas“;
· mobilias ir konteinerines katilines.
4.2.8. požeminės šachtos, tuneliai, išskyrus vamzdynus, kolektorius, komunikacijas, kuriems taikomas draudimas;
4.2.9. užtvankos, dambos;
4.2.10. antžeminės perdavimo ir elektros paskirstymo linijos, nesančios draudimo vietose;
4.2.11. šilumos skaitikliai, šilumos punktai, automatizuoti šilumos mazgai, pastatų šilumos tinklo įvadai, nesantys draudimo vietose;
4.2.12. nematerialusis turtas, išskyrus duomenų ar kompiuterinių programų bei jų laikmenų atstatymo išlaidas, kaip apibrėžta šios Techninės specifikacijos 5.1.5 punkte „Programos ir duomenų bazės“;
4.2.13. neteisėta statyba;
4.2.14. turtas, skirtas nugriauti, arba avarinėje būklėje esantis turtas.
4.3. Draudimo apsaugos galiojimo vietos (adresai) pateikiami lentelėje Nr. 3:

Lentelė Nr. 3
	Katilinės pavadinimas
	Adresas

	Pietinė ir Šiaulių termofikacinė elektrinė
	Pramonės g. 10, Šiauliai

	Stumbro gatvės
	Stumbro g. 5A, Šiauliai

	Rėkyvos
	Energetikų g. 5A, Rėkyva

	Zoknių
	Radviliškio g. 88, Šiauliai

	Sodo gatvės
	Sodo g. 33, Šiauliai

	Papilės gatvės 3
	Papilės g. 3, Šiauliai

	J. Basanavičiaus g. 56
	J. Basanavičiaus g. 56, Šiauliuose 

	Ginkūnų
	Žeimių g. 10 E, Ginkūnų gyvenvietė, Šiaulių rajonas

	Kairių
	Pramonės g. 4, Kairiai, Šiaulių rajonas

	Kužių
	Statybininkų g. 8A, Kužiai, Šiaulių rajonas.

	Aukštelkės
	Aukštelkės gyvenvietė, Šiaulių rajonas

	Kuršėnų
	Turgaus g. 15, Kuršėnai

	Ventos
	Ventos g. 11 C, Kuršėnai

	Daugėlių
	Daugėlių g. 65A, Kuršėnai, Šiaulių raj.

	Pavenčių
	Ventos g. 75D, Kuršėnai, Šiaulių rajonas



4.4. Besąlyginė išskaita

4.4.1. Turto draudimui kiekvienam įvykiui taikomas 100 000,00 EUR išskaitos dydis, objektams, esantiems adresu Pramonės g. 10, Šiauliai. Visais kitais adresais taikoma 50 000,00 EUR išskaitos dydis;
4.4.2. Įrenginių gedimo įvykio atveju taikomas 300 000,00 EUR išskaitos dydis. 
4.4.3. Negamybinių ir netechnologinių, administracinės paskirties pastatų (įskaitant ir juose esantį turtą), statinių, įrenginių bei mašinų, draudimui: 500,00 EUR išskaitos dydis;
4.4.4. Verslo nutrūkimo draudimui kiekvienam įvykiui taikoma: 15 (penkiolikos) kalendorinių dienų išskaita.

4.5. Draudžiamieji įvykiai
4.5.1. Atlyginama žala apdraustam turtui ir dėl to atsirandantys verslo nutrūkimo finansiniai nuostoliai, dėl staiga ir netikėtai draudimo apsaugos galiojimo laikotarpiu atsitikusio įvykio, išskyrus nurodytus Nedraudžiamuosius įvykius.

4.6. Nedraudžiamieji įvykiai, neatlyginama žala turtui ar verslo nutrūkimo nuostoliai dėl:
4.6.1. Draudėjo ar Naudos gavėjo tyčios;
4.6.2. karo veiksmų, ypatingosios padėties dėl karo įvedimo, masinių riaušių, streiko, lokauto, sabotažo, terorizmo, radioaktyvaus spinduliavimo ar kitokio branduolinės energijos poveikio; 
(Terorizmas - asmens ar asmenų neteisėti prievartos veiksmai, dėl kurių padaroma žala, arba grasinimai atlikti tokius veiksmus politiniais, religiniais ar ideologiniais tikslais);
4.6.3. turto konfiskavimo, arešto ar jo sunaikinimo valdžios institucijų nurodymu;
4.6.4. nuostolių dėl turto vidaus gedimų, kai žala atsiranda ne dėl išorinių jėgų poveikio turtui, išskyrus atvejus, numatytus šios Techninės specifikacijos VIII dalyje („Įrengimų gedimo draudimas“), Draudimo išmoka nemokama tik už turtą, sugadintą, sunaikintą ar prarastą tiesiogiai dėl šio poveikio, tačiau pasekminė žala kitam apdraustam turtui yra atlyginama;
4.6.5. netiesioginio žaibo poveikio, trumpo jungimosi ir (ar) elektros įtampos svyravimų, kurie atsirado elektros prietaisuose, išskyrus atvejus, kai dėl to kilo gaisras ar sprogimas. Šis punktas negalioja, jei turtas papildomai buvo apdraustas nuo viršįtampių rizikos ir tai nurodyta draudimo liudijime;
4.6.6. Draudėjui ar jo pavedimu veikiančiam asmeniui naudojant sprogstamą įtaisą gamybos proceso metu (vykdant kasybos, statybos, remonto, griovimo, išmontavimo ir pan. darbus);
4.6.7. neišvengiamų natūralių procesų, tokių kaip mikroorganizmų poveikio, korozijos, erozijos, rūdijimo, puvimo, natūralaus nusidėvėjimo, grybelio, išgaravimo, svorio netekimo, struktūros, spalvos ar kvapo pasikeitimo. Ši išimtis taikoma tik tiesiogiai dėl šių procesų sunaikintam, sugadintam ar prarastam turtui ir nėra taikoma turtui, kuris sunaikintas, sugadintas ar prarastas dėl draudžiamojo įvykio, įvykusio dėl šių procesų;
4.6.8. brokuotų, netinkamų dalių, medžiagų, įrengimų naudojimo, jeigu Draudėjas apie šias aplinkybes žinojo;
4.6.9. kilnojamojo turto, esančio lauke, stoginėse, atviruose priestatuose, statiniuose, dengtuose tik audiniais, plastmasine plėvele ar pan. medžiaga, sunaikinimas, sugadinimas ar praradimas dėl lietaus, sniego, kitokių kritulių ar audros, išskyrus atvejus, kai šis turtas yra pritaikytas naudoti ar saugoti nedengtas lauke, stoginėse, atviruose priestatuose, statiniuose, dengtuose tik audiniais, plastmasine plėvele ar pan. medžiaga;
4.6.10. lietaus, krušos, sniego, purvo, vandens ar vandens nešamų daiktų įsiveržimo pro nesandariai ar nevisiškai uždarytus langus, lauko duris ar kitas angas bei nesandarumus, išskyrus atvejus, kai šios angos ar nesandarumai atsirado dėl draudžiamojo įvykio;
4.6.11. grunto nusėdimo, pamatų poslinkio ar pastatų konstrukcijų skilimo, išskyrus atvejus, kai tai atsitinka dėl draudžiamojo įvykio;
4.6.12. grunto tyrimo arba projektavimo klaidų, klaidų statant, montuojant, rekonstruojant, renovuojant apdraustą turtą. Draudimo išmoka nemokama tik už nuostolius projektavimo, statybos ar montavimo klaidų turinčioms turto dalims ir nėra taikoma kitoms šių klaidų neturinčioms apdrausto turto dalims, kurios yra sugadinamos, sunaikinamos ar prarandamos dėl klaidų turinčios apdrausto turto dalies sukelto draudžiamojo įvykio;
(Turto dalis - tai smulkiausia konstrukcinio elemento ar įrenginio dalis, medžiaga, montuotino įrenginio detalė ar dalis, kurios trūkumas ir/ar defektas sukėlė turto sugadinimą ar sunaikinimą);
4.6.13. požeminių vandenų lygio pasikeitimo;
4.6.14. vagystės, išskyrus vagystę įsilaužus bei plėšimą;
(Vagystė įsilaužus - turto pagrobimas įsilaužus į užrakintą patalpą, saugyklą, talpą, seifą ar saugomą teritoriją; turto pagrobimas iš užrakintos patalpos prieš jos užrakinimą į ją įsigavus ar ten pasislėpus; taip pat turto pagrobimas įsibrovus į užrakintą patalpą, saugyklą, talpą, seifą ar saugomą teritoriją panaudojus padirbtą raktą ar tikrą raktą, kuris pagrobtas vagystės įsilaužus arba plėšimo metu ir tik tais atvejais, kai dėl šio fakto pranešta policijai.
Plėšimas - turto pagrobimas panaudojus fizinį smurtą ar grasinant jį panaudoti tuoj pat arba kitaip atimant galimybę Draudėjui ar jo atstovui priešintis. Draudėjo atstovais šiuo atveju laikomi asmenys, kuriems Draudėjas pavedė valdyti ar pervežti apdraustą turtą, saugoti draudimo vietą (patalpas, teritoriją) ar apdraustą turtą.
Vagystė - bet koks neteisėtas, neatlygintinis svetimo turto (Draudimo objekto) paėmimas iš teisėto valdytojo tikslu juo naudotis ar disponuoti kaip savu);
4.6.15. pametimo, dingimo, trūkumų;
4.6.16. sukčiavimo, turto prievartavimo, pasisavinimo, iššvaistymo, kaip tai apibrėžia Lietuvos Respublikos baudžiamasis kodeksas;
4.6.17. žemės drebėjimo - žemės judėjimo intensyvumas žalos apdraustam turtui padarymo vietoje Richterio skalėje yra mažesnis nei 6 (šeši) balai arba modifikuotoje Mercalli skalėje yra mažesnis nei 7 (septyni) balai;
4.6.18. turto projektinio apkrovimo sąmoningo viršijimo, išskyrus atvejus, kai aplinkybės nepriklauso nuo Draudėjo;
4.6.19. elektros energijos, dujų, skysčių, šilumos, kitų gamybai (veiklai) reikalingų elementų tiekimo nutrūkimo ar nepakankamo tiekimo, išskyrus atvejus, numatytus šios Techninės specifikacijos 5.1.9.1 punkte „Viešųjų paslaugų išplėtimo sąlyga“;
4.6.20. programų, duomenų bazių, esančių kompiuteriuose ar kitokiuose įrenginiuose, sunaikinimo, sugadinimo ar praradimo, išskyrus atvejus, kai patys įrenginiai ar duomenų laikmenos sunaikinami, sugadinami ar prarandami dėl draudžiamojo įvykio;
4.6.21. augalų, gyvūnų, paukščių, vabzdžių ar parazitų tiesioginio poveikio. Draudimo išmoka nemokama tik už turtą, sugadintą, sunaikintą ar prarastą tiesiogiai dėl šio poveikio, tačiau pasekminė žala kitam apdraustam turtui yra atlyginama;
4.6.22. trūkumų, kuriuos, pagal garantinį įsipareigojimą, privalo pašalinti bei išlaidų, kurias, pagal garantinį įsipareigojimą, privalo padengti gamintojas, pardavėjas, tiekėjas, rangovas, montuotojas, garantinį ar techninį aptarnavimą vykdanti įmonė. Jeigu Draudėjas apdraustą turtą ar jo dalį pagamino pats, tai jis prilyginamas šiame punkte išvardintiems asmenims;
4.6.23. draudimo išmoka nemokama už apdrausto turto dalis, kurios pagal savo paskirtį ir darbo pobūdį susinaudoja, dyla ar kitaip nusidėvi ir eksploatuojant apdraustą turtą būna periodiškai keičiamos (pvz., grąžtai, šlifavimo diskai, filtrai, guoliai, šepečiai, diržai ir pan.), išskyrus atvejus kai kartu sugadinamos, sunaikinamos ir prarandamos kitos apdrausto turto dalys;
4.6.24. apdrausto turto sugadinimas ar praradimas, kai šis turtas yra montuojamas ar demontuojamas. Draudimo išmoka nemokama tik už patį montuojamą ar demontuojamą turtą;
4.6.25. neteisingo (netinkamo) ar/ ir neteisėto duomenų ar elektroninio duomenų apdorojimo bei programų naudojimo, kompiuterinių virusų ar/ir kibernetinių atakų, piktavališkai pakeičiant ar papildant duomenis Draudėjo elektroninio duomenų apdorojimo sistemoje;
(Duomenų apdorojimo sistema – kompiuteriai (elektroninės skaičiavimo mašinos), kitokia skaičiavimo, elektroninė ir/ ar mechaninė įranga, kuri yra prijungta prie kompiuterio, kompiuterio aparatinė dalis, programinė įranga, elektroniniai duomenų apdorojimo įrenginiai ir visa kita, kieno darbas visiškai ar iš dalies priklauso nuo integroscheminės sistemos (integruotų schemų bei mikrokontrolerių)); 
4.6.26. draudimo apsauga netaikoma visoms rizikoms, kurių draudimas neatitinka ar tampa nesuderinamas su Jungtinių Tautų, Europos Sąjungos ar JAV taikomais prekybos apribojimais, draudimais arba sankcijomis. Draudimo apsauga nustoja galioti nuo dienos, kai įsigalioja minėti apribojimai, draudimai arba sankcijos. 

Draudimo apsaugos priedai:
4.6.27. Priedas dėl grybelių ir organizmų.
Nėra draudžiama jokia žala, nuostolis ar išlaidos, tiesiogiai ar netiesiogiai nulemtos ar kažkokiu būdu susijusios su pelėsiais, grybeliais, sporomis ar kitokiais panašiais organizmais. Ši išlyga taikoma neatsižvelgiant į bet kokią kitą priežastį ar įvykį, kuris įvyksta kartu su arba po žalos, nuostolio, kaštų, ieškinio ar išlaidų.
4.6.28. Priedas dėl asbesto, 1994
Asbestas yra apdraudžiamas tuo atveju, kai jis fiziškai inkorporuotas į draudžiamą pastatą ar struktūrą ir tuo atveju, kai asbestas fiziškai sugadinamas draudimo apsaugos galiojimo laikotarpiu dėl vienos iš išvardintų rizikų:
Gaisras, sprogimas, žaibo įtrenkimas, audra, vėtra, tiesioginis transporto priemonės, laivo ar lėktuvo atsitrenkimas, riaušės ar pilietiniai neramumai, vandalizmas ar tyčinė veika, sprinklerinės sistemos gedimai.
Ši išlyga yra taikoma visiems apribojimams, papildomai prie šių apribojimų:
- išvardintos rizikos turi būti staigi, tiesioginė žalos asbestui priežastis;
- Draudėjas turi nedelsiant informuoti Draudiką apie žalos asbestui atsiradimą ir nuostolius.
Nedelsiant reiškia ne vėliau kaip per 3 (tris) darbo dienas. Bet kokiu atveju Sutartis neapima jokios žalos, apie kurią pranešta daugiau kaip po 12 (dvylikos) kalendorinių mėnesių nuo Sutarties pasibaigimo arba Sutartyje nurodyto apribojimo;
- taip pat neatlyginami nuostoliai, susiję su asbestu:
(i) dėl klaidų projektuojant, gaminant ar instaliuojant asbestą;
(ii) ne fizinis asbesto sugadinimas dėl išvardintų rizikų, įskaitant valdžios institucijų nurodymą ar prašymą.
4.6.29. Kibernetinės rizikos
Draudimo apsaugai yra taikomi ribojimai, numatyti LMA 5401 CYBER EXCLUSION.
4.6.30. Rizikos, susijusios su ligomis
Draudimo apsaugai yra taikomi ribojimai, numatyti LMA 5393 COMMUNICABLE DISEASE ENDORSEMENT.

	5. PAPILDOMOS DRAUDIMO SĄLYGOS


5.1. Draudimo apsaugos išplėtimai
5.1.1. Papildomos išlaidos: Šio punkto nuostatos yra taikomos bendrai Turto draudimui ir Verslo nutrūkimo draudimui. Draudikas padengia papildomas išlaidas, jei jos yra:
· Susijusios su apdrausto turto sugadinimu / sunaikinimu dėl draudžiamojo įvykio bei su pasekminiais nuostoliais;
· Patirtos tada, kai rizika apdraustiems objektams yra neišvengiama arba kai iškyla nuostolių grėsmė.  
Draudimo išmokos limitas 1 500 000,00 EUR kiekvienam įvykiui ir bendrai pagal Techninės specifikacijos 5.1.1.1 - 5.1.1.9 punktus, kaip nurodyta šios Techninės specifikacijos 3.2 punkte, Lentelėje Nr. 2.
Papildomos išlaidos apima:
5.1.1.1. Atliekų šalinimo kaštus:
· apdrausto turto nugriovimo, demontavimo, pašalinimo ir/ ar sunaikinimo kaštai, jei tokie nugriovimo, demontavimo, pašalinimo ir/ar sunaikinimo kaštai yra būtini dėl įvykusio draudžiamojo įvykio;
· išlaidos, kurios yra būtinos po draudžiamojo įvykio, įskaitant atliekų šalinimo išlaidas, kurias Draudėjas mano esant būtinas. Šalinimas taip pat reiškia sugadintų kelio dangų, dirvožemio, vandens ar panašiai, esančių draudimo vietos teritorijoje, išvalymą.
5.1.1.2. Turto gelbėjimo, apsaugos kaštus:
· Atlyginami Draudėjo patirti kaštai, kaip būtinos ir ekonomiškai pagrįstos išlaidos, kadangi jis ėmėsi visų jam prieinamų priemonių, siekdamas išvengti draudžiamojo įvykio arba sumažinti nuostolius ir žalą, atsiradusius dėl draudžiamojo įvykio. Šie kaštai atlyginami net ir tuo atveju, jei šios priemonės nedavė laukto rezultato.
5.1.1.3. Kaštai patirti siekiant likviduoti žalą:
· Atlyginamos išlaidos, patirtos siekiant likviduoti žalą, tokios kaip išlaidos montavimo ar pritaikymo medžiagoms ar kitoms priemonėms, skirtoms apdrausto turto gelbėjimui, prevencijai bei saugojimui, ar kaštai, patirti dėl Draudėjo darbuotojų ar trečiųjų asmenų apsaugos. Taip pat yra atlyginama žala, kurią padaro asmenys, dalyvaujantys gelbėjant apdraustą turtą ar siekiant sustabdyti žalos plitimą. Taip pat yra atlyginama žala padaryta apsaugos priemonėms. 
· Atlyginami avarinės įrangos, priklausančios tretiesiems asmenims ir įvykio metu esančios Draudėjo žinioje pakeitimo kaštai, o taip pat kaštai, patirti dėl įrangos, medžiagų ir būtinų įrenginių, skirtų avarijos likvidavimui, panaudojimo.
5.1.1.4. Valdžios organų nurodymai:
Draudimo apsauga išplečiama ir draudimo išmoka mokama už papildomas išlaidas, kurios patiriamos dėl to, kad reikia laikytis įstatymų ar direktyvų (įskaitant Europos Sąjungos įstatymus), galiojančių padarytos žalos apdraustam turtui metu ir reguliuojančių turto statybas, remontą ar naudojimą, tokias kaip (įskaitant, bet neapsiribojant):
- nesugadinto apdrausto turto nugriovimo kaštai, įskaitant vietos sutvarkymo kaštus (jei toks nesugadintas turtas turi būti nugriautas laikantis įstatymų ar direktyvų);
- nuostoliai, patirti dėl nesugadinto apdrausto turto, nugriovimo;
- išaugę kaštai dėl apdrausto sugadinto ar nesugadinto turto remonto ar atstatymo toje pačioje ar kitoje vietoje, bet šie kaštai negali viršyti kaštų, kurie būtų patirti siekiant atitikti minimalius įstatymų ar direktyvų reikalavimus.
5.1.1.5.Turto remonto ir darbų paspartinimo išlaidos:
Draudimo apsauga išplečiama ir draudimo išmoka mokama už protingas ir būtinas išlaidas apdrausto turto laikinam remontui ir už papildomas išlaidas skubiam tokio sugadinto turto remontui ar pakeitimui, jei tokios išlaidos patiriamos dėl draudžiamojo įvykio.
Šiuo išplėtimu nedraudžiamos išlaidos, už kurias mokama išmoka pagal kitas šioje Techninėje specifikacijoje numatytas draudimo sąlygas ar išlaidos už planinį turto remontą ar pakeitimą.
5.1.1.6. Išlaidos siekiant išlaikyti buvusį veiklos lygį:
Draudikas atlygina papildomas išlaidas, kurios yra patirtos dėl draudžiamojo įvykio siekiant išlaikyti veiklos lygį, buvusį iki atsitinkant draudžiamajam įvykiui. Tai išlaidos, viršijančios įprastinius veiklos kaštus, ir kurios nebūtų patirtos, jei nebūtų atsitikęs draudžiamasis įvykis, įskaitant išlaidas, patirtas imantis būtinų veiksmų, siekiant sumažinti arba išvengti apyvartos sumažėjimo, kuris, nesiėmus tokių priemonių, būtų buvęs patirtas Atsakomybės laikotarpiu dėl draudžiamojo įvykio.
5.1.1.7. Išlaidos specialistams:
Draudimo apsauga išplečiama ir draudimo išmoka mokama už Draudėjo ar žalos ekspertų patirtus protingus ir pagrįstus kaštus, įskaitant, bet neapsiribojant:
- architektų, ekspertų ir inžinierių-konsultantų mokesčius už skaičiavimų, sąmatų, specifikacijų parengimo, konsultacijų, konkursų organizavimo ir priežiūros paslaugas;
- išlaidos interjero dizaineriams, projektavimo ir plėtros biurams, inžinerinėms įstaigoms, kurių bendradarbiavimas, eksperto nuomone, yra būtinas taisant ar atstatant Apdraustą turtą, sugadintą ar sunaikintą dėl draudžiamojo įvykio; 
- protingas išlaidas auditoriams už ataskaitų, informacijos ar kitokių patvirtinimų rengimą, kurių gali reikalauti Draudikas ar žalos ekspertai;
- išlaidas ekspertams už nuostolių dydžio apskaičiavimą ir draudžiamojo įvykio priežasčių nustatymą.
Bet kokiu atveju nėra atlyginamos išlaidos, patirtos rengiant bet kokią pretenziją pagal Sutartį; ir suma, mokama pagal šio Išplėtimo sąlygas, neviršys įkainių, įprastai taikomų atitinkamų profesijų atstovų.
5.1.1.8. Perkėlimo, persikėlimo, pakeitimo išlaidos:
Išlaidos, būtinos apdrausto turto atstatymo darbų atlikimui, šio turto perkėlimui, pakeitimui, išmontavimui, pakartotiniam diegimui, saugojimui ir sandėliavimui, įskaitant pakrovimą / iškrovimą bei transportavimą.
Atlyginamos nuomos ar naudojimosi išlaidos, patirtos Draudėjo laikinai naujai įsikuriant panašiomis sąlygomis, tačiau ne ilgesniam nei 1 (vienerių) kalendorinių metų laikotarpiui.
5.1.1.9. Pasikeitusių technologijų išlaidos:
Draudikas kompensuoja Draudėjo papildomas išlaidas, patirtas dėl pasikeitusių gamybos technologijų, kuomet po draudžiamojo įvykio įsisavinant naujai montuojamą įrangą reikalinga šią montuojamą įrangą pritaikyti prie esamų sąlygų, t. y. papildomi energetinių šaltinių privedimai, pastato konstrukcijų pritaikymas, esamų gamybinių įrengimų pertvarkymas. Draudikas kompensuoja tik būtinas ir protingas papildomas išlaidas, atsiradusias dėl pasikeitusių technologijų.
5.1.2. Draudėjo investicijos:
Automatiškai yra apdraudžiamos Draudėjo per draudimo laikotarpį padarytos Investicijos į apdraudžiamą turtą. Investicijos apima bet kurį turtą, naujai įsigytą per Draudimo laikotarpį, kuris pagal draudimo sąlygas gali būti priskiriamas draudimo objektui. Draudimo išmokos limitas – 1 000 000,00 EUR kiekvienam įvykiui ir bendrai pagal Sutartį, kaip nurodyta šios Techninės specifikacijos 3.2 punkte, Lentelėje Nr. 2.
5.1.3. Klaidos ir aplaidumas:
Jei sugadinamas, sunaikinamas ar prarandamas Draudėjui priklausantis turtas, esantis Lietuvos Respublikos teritorijoje, ir išmoka už tai nemokama tik dėl:
- kokios nors klaidos ar netyčinio aplaidumo, susijusio su apdrausto turto draudimo vieta ar jo aprašymu, jei tokia klaida ar aplaidumas egzistavo draudimo apsaugos įsigaliojimo metu;
- kokios nors klaidos ar netyčinio aplaidumo, susijusio su apdrausto turto draudimo vieta ar jo aprašymu vėlesniuose pakeitimuose;
- jei dėl klaidos ar netyčinio aplaidumo nebuvo įtraukta draudimo vieta nuosavybės teise priklausanti ar valdoma Draudėjo draudimo apsaugos įsigaliojimo metu;
- kokia nors klaida ar netyčinis aplaidumas, dėl kurio nutrūksta apdrausto turto draudimo apsauga, tai dėl to atsiradę nuostoliai yra apdrausti, jei nesant tokios klaidos ar aplaidumo, draudimo apsauga galiotų.
Draudimo išmoka pagal šį išplėtimą negali viršyti šios Techninės specifikacijos 3.2 punkte, Lentelėje Nr. 2 numatyto limito.
Būtina sąlyga - apie tokią klaidą ar netyčinį aplaidumą turi būti pranešta Draudikui ir jis turi būti ištaisytas, kai tik jis pastebimas.
Draudimo išmokos limitas - 1 000 000,00 EUR kiekvienam įvykiui ir bendrai pagal Sutartį, kaip nurodyta šios Techninės specifikacijos 3.2 punkte, Lentelėje Nr. 2.
5.1.4. Ne draudimo vietoje esantis turtas:
Draudimo apsauga išplečiama ir dengia žalą dėl apdrausto turto, esančio ne Draudimo vietoje žemiau nurodytoje teritorijoje, sugadinimą ar sunaikinimą. Draudimo išmokos limitas - 200 000,00 EUR kiekvienam įvykiui ir bendrai pagal Sutartį, kaip nurodyta šios Techninės specifikacijos 3.2 punkte, Lentelėje Nr. 2.
Teritorinės ribos: Lietuvos Respublika.
5.1.5. Programos ir duomenų bazės:
Draudimo išmoka taip pat mokama už Draudėjo patirtas išlaidas duomenų ir (ar) programinės įrangos atkūrimui, jei ji buvo prarasta ar sugadinta dėl draudžiamojo įvykio, kurio metu taip pat padaryta žala apdraustai techninei įrangai ar duomenų kaupikliams, kuriuose buvo laikomi šie duomenys ar programinė įranga. Draudikas atlygina tik duomenų ar programinės įrangos atstatymo išlaidas (jei duomenis ar programinę įrangą įmanoma atstatyti) arba tapačių duomenų ar programinės įrangos įsigijimo išlaidas (jei atstatyti nėra įmanoma arba ekonomiškai netikslinga bei įmanoma įsigyti naują tapačių duomenų rinkinį ar programinę įrangą). Draudimo išmokos limitas - 50 000,00 EUR kiekvienam įvykiui ir bendrai pagal Sutartį, kaip nurodyta šios Techninės specifikacijos 3.2 punkte, Lentelėje Nr. 2.
5.1.6. Kainų (vertės padidėjimas).
Papildomai apdraudžiama rizika, pasireiškianti, kai apdrausto turto atkūrimo vertė padidėjo dėl infliacijos, statybinių medžiagų kainų, technologijų pasikeitimo ir dėl to Sutartyje nurodytos apdrausto turto draudimo sumos nepakanka atkurti ar atstatyti tokios pačios kokybės ir savybių turto. Didžiausias atkūrimo vertės pokytis dėl konkretaus draudimo objekto vertės padidėjimo yra apribojamas 50 % (penkiasdešimt procentų) jo vertės, bet visais atvejais didžiausia draudimo išmoka pagal šią sąlygą negali viršyti 3 000 000,00 EUR vienam įvykiui ir visam draudimo apsaugos galiojimo laikotarpiui, kaip nurodyta šios Techninės specifikacijos 3.2 punkte, Lentelėje Nr. 2. 
5.1.7. Projektavimo, statybos, montavimo klaidos:
Draudžiamojo įvykio atveju, kai žalą patiria apdraustas turtas ar jo dalis, turintis defektų, susijusių su medžiagomis, darbo kokybe, projektavimu, planavimu, specifikacijomis, išeities duomenų projektavimui surinkimu, Draudikas neatlygins šio apdrausto turto dalių defektų pakeitimo, taisymo kaštų, klaidų taisymo, kurie būtų buvę patirti keičiant ar taisant šiuos apdrausto turto defektus ar klaidas prieš pat įvykstant draudžiamajam įvykiui. Tačiau, neatsižvelgiant į tai, kas parašyta aukščiau šiame paragrafe, bus apdraudžiami apdrausto turto ar jo dalių, neturinčių minėtų defektų, tačiau fiziškai sugadintų, sunaikintų ar prarastų dėl tokių defektų, atstatymo ar atkūrimo kaštai, o taip pat atsirandantys apdrausti finansiniai nuostoliai. Yra suprantama ir susitariama, kad apdraustas turtas ar jo dalis nebus laikomas sugadintu ar prarastu vien tik dėl apdrausto turto ar bet kurios jo dalies medžiagų, darbo kokybės, projektavimo, planavimo, specifikacijų defekto egzistavimo. Draudimo išmokos limitas - 500 000,00 EUR kiekvienam įvykiui ir bendrai pagal Sutartį, kaip nurodyta šios Techninės specifikacijos 3.2 punkte, Lentelėje Nr. 2.
5.1.8. Papildomi išplėtimai taikomi tik Verslo nutrūkimo draudimui:
5.1.8.1. Viešųjų paslaugų išplėtimo sąlyga:
Draudimo apsauga praplečiama ir draudimo išmoka taip pat mokama už Draudėjo finansinius nuostolius, atsirandančius dėl viešųjų paslaugų, reikalingų vykdyti Apdraustą veiklą, tiekimo sutrikimo šių paslaugų tiekėjų objektuose atsitikus įvykiui, kuris būtų pripažintas draudžiamuoju pagal Sutartį.
Viešosios paslaugos šios sąlygos apimtyje suprantamos kaip gamtinių dujų tiekimas, vandens tiekimas, nuotekų surinkimas, elektros energijos tiekimas, ryšio tiekimas ir panašiai. Draudikas neatsako už finansinius nuostolius, jei viešosios paslaugos yra neteikiamos dėl Draudėjo nevykdomų sutarties sąlygų su tokių paslaugų tiekėjais. Draudimo išmokos limitas - 1 000 000,00 EUR kiekvienam įvykiui ir bendrai pagal Sutartį, kaip nurodyta šios Techninės specifikacijos 3.2 punkte, Lentelėje Nr. 2.
5.1.8.2. Objekto nepasiekiamumas:
Draudimo apsauga taip pat suteikiama Draudėjo finansiniams nuostoliams, kai po draudžiamojo įvykio, dėl kurio nukenčia draudimo vietos kaimynystėje esantis turtas, Draudėjas kompetentingos administracinės institucijos yra priverčiamas sustabdyti ar apriboti savo veiklą. 
Draudimo išmokos limitas - 1 000 000,00 EUR kiekvienam įvykiui ir bendrai pagal Sutartį, kaip nurodyta šios Techninės specifikacijos 3.2 punkte, Lentelėje Nr. 2.
Apribojimas dėl įvykio ne toliau kaip 2 km,  atsakomybės laikotarpis - ne ilgiau kaip 3 mėnesiai.
5.9. Draudimo apsauga taip pat apima viršįtampių riziką, kai draudžiamuoju įvykiu laikomas apdraustų pastatų ir / arba įrenginių sunaikinimas, sugadinimas ar praradimas dėl įtampos svyravimų, staiga ir netikėtai įvykusių draudimo apsaugos galiojimo laikotarpiu. Įtampos svyravimai – per aukšta, per žema įtampa ar jos svyravimai, įžeminimo pažeidimas, trumpas jungimas, indukcija, nuo Draudėjo nepriklausantis elektros srovės dingimas, netiesioginė žaibo iškrova. Šiai rizikai taikomas įvykiui ir bendrai išmokos limitas 100 000,00 EUR.

	6. DRAUDIMO VERTĖ


6.1. Draudimo vertė
6.1.1. Visas turtas yra apdraudžiamas nauja atkūrimo verte. Turto nauja atkūrimo vertė yra lygi sumai, kurią reikia išleisti norint įsigyti, pagaminti naują tokios pačios rūšies, paskirties bei artimiausių techninių parametrų įrenginį, inventorių, arba pastatyti naują artimiausių techninių parametrų pastatą ar statinį. Visais atvejais į naują atkuriamąją vertę yra įskaičiuojamos išlaidos projektavimui, derinimui, bandymams / testavimui, transportavimui, priežiūrai bei kitos su šiais veiksmais susijusios būtinos išlaidos, taip pat visos medžiagos, atsarginės dalys, muito mokesčiai, kitos rinkliavos ir mokesčiai bei kitos būtinos išlaidos, bet neskaičiuojant PVM.
6.1.2. Draudiko atsakomybė už sugadinto turto dalies remontą ar restauravimą neturi viršyti sumos, kuri būtų mokama, jei toks turtas būtų sugadintas visas, t. y. sunaikintas.
6.1.3. Jei apdrausto turto atkūrimo darbai yra atliekami paties Draudėjo, tuomet Draudikas atlygina dokumentais patvirtintas tiesiogines atstatymo išlaidas, tačiau neviršijant to turto Draudimo vertės, įvertinant nevisiško draudimo sąlygą, jei tokia būtų taikoma.
6.1.4. Draudikas atlygina prarasto, sunaikinto ar sugadinto turto balansinę likutinę vertę, jei prarastas, sunaikintas ar sugadintas turtas nėra ir nebus pradedamas remontuoti, atstatyti ar keisti toje pačioje ar kitoje vietoje esančiu turtu per 24 (dvidešimt keturis) mėnesius nuo žalos atsiradimo dienos.
6.2. Pridėtinės vertės mokestis
6.2.1. Pastatų, statinių ir įrangos draudimo sumose nėra įskaičiuotas pridėtinės vertės mokestis (PVM).
Draudžiamojo įvykio atveju, draudimo išmoka bus mokama be PVM.

6.3. Nevisiško draudimo sąlyga
6.3.1. Jeigu turto ar verslo nutrūkimo draudimo vertė viršija turto arba verslo nutrūkimo draudimo sumą ne daugiau kaip 15 % (penkiolika procentų), nevisiško draudimo sąlyga nėra taikoma. Jeigu draudimo vertė yra didesnė už draudimo sumą daugiau kaip 15 % (penkiolika procentų), tai taikant nevisiško draudimo sąlygą yra skaičiuojama tik ta nevisiško draudimo proporcijos dalis, kuri viršija 15 % (penkiolikos procentų) ribą.

	7. VERSLO NUTRŪKIMO DRAUDIMO SĄLYGOS


7.1. Draudimo objektas
Apdraudžiami Draudėjo verslo nutrūkimo finansiniai nuostoliai dėl Bendrojo pelno netekimo, jeigu šiuos nuostolius sąlygojo draudžiamasis įvykis, įskaitant visus draudimo apsaugos išplėtimus, dėl kurio buvo sutrikdyta apdrausta veikla.
(Bendrasis pelnas – tai apdraustos veiklos apyvartos (pajamų) ir kintamų kaštų skirtumas arba Grynojo pelno ir Pastovių kaštų suma.
Grynasis pelnas – tai apdraustos veiklos bendrojo pelno ir pastovių kaštų skirtumas (arba grynasis Draudėjo apdraustos veiklos rezultatas, gaunamas iš apdraustos veiklos apyvartos atėmus visus su ta veikla susijusius kaštus bei mokesčius).
Pastovūs kaštai – tai pinigų suma, kurios Draudėjas negali išvengti vykdant apdraustą veiklą ir kuri neišvengiamai būtų būtina nutrūkus apdraustai veiklai ar sumažėjus jos apimtims).
7.2. Apdrausta veikla
Visa Draudėjo veikla, įskaitant, bet neapsiribojant elektros energijos, šilumos gamyba ir tiekimu.
7.3. Atsakomybės laikotarpis
Laikotarpis, kuris prasideda nuo žalos apdraustam turtui, dėl kurios atsiranda verslo nutrūkimo finansiniai nuostoliai, atsiradimo dienos ir baigiasi tada, kai žala nebedaro jokios įtakos Draudėjo veiklos rezultatams, bet neviršija taikomo atsakomybės laikotarpio, ir kurio metu dėl atsiradusios žalos pagal Turto draudimą visiškai arba iš dalies nutrūksta Apdrausta veikla ir dėl to patiriamas nuostolis Bendrajam pelnui.
Taikomas 12 (dvylikos) kalendorinių mėnesių Atsakomybės laikotarpis.
7.4. Išskaita
Išskaita tai periodas, kuris prasideda draudžiamojo įvykio dieną bei neviršija išskaitos, nurodytos šioje sąlygoje ir kurios metu Draudėjo patirtų nuostolių suma pagal verslo nutrūkimo draudimą nėra atlyginama. Nuostolių suma, tenkanti išskaitos periodui yra apskaičiuojama dauginant vidutinį vienos dienos finansinį nuostolį, patirtą per Atsakomybės laikotarpį, iš šios Techninės specifikacijos 4.4.4 punkte nurodytos išskaitos dienų skaičiaus.
Kiekvieno draudžiamojo įvykio atveju taikoma numatyta 15 (penkiolikos) dienų išskaita.
7.5. Išimtys taikomos verslo nutrūkimo draudimui
Išskyrus papildomus išplėtimus, nurodytus šios Techninės specifikacijos 5.1.9 punkte, verslo nutrūkimo draudime Draudikas neatlygina:
7.5.1. nuostolių, kurie yra atitinkamai atlyginami pagal Turto draudimą;
7.5.2. nuostolių, kurie atsiranda dėl turto sugadinimo ar praradimo, kai šis turtas nėra apdraustas pagal Turto draudimo sąlygas, numatytas šioje Techninėje specifikacijoje;
7.5.3. nuostolių, kurie atsiranda dėl turto sugadinimo ar praradimo dėl įvykių, kurie nėra draudžiamieji pagal Turto draudimo sąlygas, numatytas šioje Techninėje specifikacijoje;
7.5.4. netesybų, baudų ar kitų sankcijų dėl sutarčių nutraukimo ar užsakymo nevykdymo, nesusijusio su žala apdraustam turtui ir dėl to atsiradusių Apdraustos veikos sutrikdymų; 
7.5.5. bet kokių medžiagų, reikalingų Apdraustai veiklai vykdyti, trūkumo, pablogėjimo, išskyrus atvejus, kai tokį trūkumą ar pablogėjimą sukėlė įvykis, kuris yra draudžiamasis pagal Turto draudimo sąlygas, numatytas šioje Techninėje specifikacijoje;
7.5.6. nuostolių, susidarančių kai Draudėjas nepagrįstai delsia atstatyti turtą, apdraustą pagal Turto draudimo sąlygas, numatytas šioje Techninėje specifikacijoje;
7.5.7 nuostolių, susidarančių kai Apdrausta veikla negali būti atkuriama dėl teisėsaugos, valstybės ar savivaldybės institucijų sprendimo arba dėl Draudėjo bankroto, pertvarkymo, restruktūrizavimo ar likvidavimo;
7.5.8. nuostolių dėl turto vidaus gedimų, kai žala atsiranda ne dėl išorinių jėgų poveikio turtui;
7.5.9. netiesioginio žaibo poveikio, trumpo jungimosi ir (ar) elektros įtampos svyravimų, kurie atsirado elektros prietaisuose, išskyrus atvejus, kai dėl to kilo gaisras ar sprogimas. 

	8. ĮRENGIMŲ GEDIMO DRAUDIMO SĄLYGOS



8.1. Draudžiamasis įvykis yra apdraustų gamybinių mašinų ar įrangos sunaikinimas, sugadinimas ar praradimas dėl bet kokio staigaus ar netikėto elektroninio ar mechaninio gedimo, išskyrus kai nuostolis padaromas dėl:
8.1.1 gamybos klaidų ar nekokybiškų medžiagų gaminant Įrangą panaudojimo, jei įrengimai buvo įsigyti ne nauji arba perkant naują įrengimą buvo atsisakyta suteikti ar buvo suteiktas trumpesnis nei 1 (vienerių) kalendorinių metų garantinis laikotarpis;
8.1.2 neteisingo (netinkamo) duomenų ar elektroninio duomenų apdorojimo priemonių bei programų naudojimo, kompiuterinių virusų atakų, apsirikimu pakeičiant ar papildant duomenis Draudėjo elektroninio duomenų apdorojimo sistemoje (Duomenų apdorojimo sistema – kompiuteriai (elektroninės skaičiavimo mašinos), kitokia skaičiavimo, elektroninė ir/ ar mechaninė įranga, kuri yra prijungta prie kompiuterio, kompiuterio aparatinė dalis, programinė įranga, elektroniniai duomenų apdorojimo įrenginiai ir visa kita, kieno darbas visiškai ar iš dalies priklauso nuo integroscheminės sistemos (integruotų schemų bei mikrokontrolerių)); 
Taip pat nėra apdrausta:
8.1.3 nuostoliai, jei sunaikinamos ar sugadinamos tik įrengimų dalys, tokios kaip:
- visų rūšių keičiami instrumentai (grąžtai, trupinimo plaktai, liejimo modeliai ir formos, peiliai, rėžtuvai, pjūklai, abrazyviniai diskai, štampai, matricos ir kt.);
- detalės, kurios pagal savo paskirtį ir/ ar darbo pobūdį labai dyla ar linkusios kitaip greitai nusidėvėti (konvejerių juostos, sietai, žarnos, guminės, tekstilinės ar plastmasinės futeruotės ir juostos, šepečiai, guminės padangos, trosai, vielos, grandinės, diržai bei stiklinės, porcelianinės ar keraminės detalės ir kt.);
- katilų, krosnių ar rezervuarų plytinės futeruotės, pamatai, krosnių grotelės, degiklių tūtos;
- kuras, filtrų užpildas, šaldymo agentas, valymo medžiagos, tepalai, alyvos užpildas;
- katalizatoriai, chemikalai, kontaktinės medžiagos (reguliuojančios kitų medžiagų tarpusavio veikimą);
8.1.4. nuostoliai, atsiradę naudojant apdraustą gamybinį įrengimą po įvykio, bet dar neatlikus viso remonto, kuris garantuotų jo normalų (t. y. gamintojo ar tiekėjo nustatytą) veikimą;
8.1.5. išlaidos, susiję su periodine (kasdienine, kasmėnesine, kasmetine ir pan.) turto priežiūra ar technine priežiūra, reguliavimu ar patikra, su šiais darbais susijusių detalių pakeitimu ar remontu ir pan.;
8.1.6. bet kokios išlaidos atstatyti duomenų laikmenas, duomenis ar išlaidos duomenų atgaminimui, net jei duomenys ar duomenų laikmenos buvo prarasti dėl draudžiamojo įvykio;
8.1.7. išlaidos, baudos ar kaštai, patirti ir paskirti Draudėjui vyriausybinės institucijos, teismo ar kitų valdžios organų nurodymų dėl padarytos žalos aplinkai, įskaitant bet neapsiribojant išsiliejimu, tarša ar užteršimu.
8.2 Draudimo apsaugos sąlygai „Įrengimų gedimų draudimas“ taikomas išmokos limitas kiekvienam draudžiamajam įvykiui ir bendrai pagal Sutartį yra 500 000,00 EUR.
8.3 Draudimo apsauga galioja su sąlyga, kad:
Apdraustas turtas yra eksploatuojamas ir aptarnaujamas laikantis šio turto gamintojo arba tiekėjo reikalavimų.
Aptarnavimo sąvoka apima planines patikras, saugos patikras, nuostolių ar žalos, ar gedimų, kilusių vykdant
įprastą veiklą, o taip pat gedimų, susijusių su nusidėvėjimu ar senėjimu, ištaisymą, taip pat komponentų,   modulių ar dalių pataisymą ar pakeitimą.

	9. KITOS DRAUDIMO SĄLYGOS


9.1. Vienas įvykis 
Išskaitų (franšizių) bei išmokų apribojimų taikymo prasme, vienu įvykiu laikomas apdrausto turto sugadinimas ar sunaikinimas bei dėl to patiriami finansiniai nuostoliai, kuriuos per vieną iš eilės einančių 72 (septyniasdešimt dviejų) valandų laikotarpį sukelia audra, potvynis, liūtis, kruša, gausus snygis ar kita gamtinė nelaimė. Draudėjas turi teisę savo nuožiūra nuspręsti, kada toks 72 (septyniasdešimt dviejų) valandų laikotarpis prasideda, tačiau tais atvejais, kai draudžiamojo įvykio pasireiškimo laikotarpis yra ilgesnis, du ar daugiau tokių 72 (septyniasdešimt dviejų) valandų laikotarpiai persidengti negali.

9.2. Atkūrimas kita konstrukcija, technologija
Draudikas sutinka, kad Draudėjas turi teisę turtą atstatyti kitokiais konstrukciniais ir/ar technologiniais sprendimais nei buvo iki draudžiamojo įvykio, tačiau draudimo išmokos suma negali viršyti sumos, kuri būtų buvusi mokama, jei Draudėjas turtą atstatinėtų tokiais pat konstrukciniais ir/ar technologiniais sprendimais.

9.3. Draudėjas
Draudėju ir jo atstovu laikomi įmonės vadovas, finansų direktorius, technikos direktorius, Teisės, personalo ir bendrųjų reikalų administravimo skyriaus viršininkas. Jeigu šiame punkte paminėtos konkrečios pareigybės įmonėje nėra arba pareigybės pavadinimas skiriasi, tai šiam apibrėžimui priskiriama įmonės pareigybė, kuriai pavesta atlikti aukščiau paminėtos vienos ar kelių pareigybių funkcijas.

9.4. Subrogacija
Draudikas gali reikalauti iš Draudėjo visų subrogacijos teisių į trečiuosius asmenis, išskyrus į su Draudėju
susijusias įmones, perdavimo dėl nuostolių tokia apimtimi, kokią draudimo išmoką yra išmokėjęs Draudikas. Draudikas atsisako visų savo subrogacijos teisių į Draudėją, apdraustuosius, naudos gavėjus ir jų darbuotojus ar darbuotojų šeimos narius ir bet kokius asmenis, susijusius su Draudėju.

9.5. Draudimo sumos atsistatymas
Išskyrus atvejus, kai konkrečiai nurodyta kitaip, draudimo sumos ir draudimo išmokų limitai nebus mažinami jokiomis ir dėl jokių Draudiko išmokėtų sumų dėl bet kokio nuostolio ar žalos, ir liks pilni per visą draudimo laikotarpį.

9.6. Rizikos padidėjimas
Rizikos padidėjimui yra priskiriamos tik šios aplinkybės:
- Paprastojo remonto darbų vykdymas, kai jų bendra sąmatinė vertė neviršija 250 000 EUR (be PVM) ir kuriems Lietuvos Respublikos teisės aktų nustatyta tvarka nėra privalomas atitinkamos institucijos leidimas ar sutikimas, nėra laikomi draudimo rizikos padidėjimu. Jeigu vykdant tokius darbus yra keičiamos ar remontuojamos išorinės atitvarinės konstrukcijos (sienos, durys, langai, stogas) - tai draudimo apsauga galioja tik nuo ugnies ir gamtinių jėgų rizikų;
- apsaugos priemonių, įskaitant ir fizinę saugą, numatytų Sutartyje, neveikimas, nebuvimas arba nepilnas veikimas, išskyrus, kai pagal savo paskirtį ar technines charakteristikas šios priemonės neturėjo suveikti arba nesuveikia dėl trečiųjų asmenų veikos;
- apdrausto objekto techninės būklės pablogėjimas, kuomet jis atitinkamų tarnybų pripažįstamas netinkamu naudoti;
- apdraustos veiklos pasikeitimas.
Apie rizikos padidėjimą Draudėjas privalo pranešti Draudikui ne vėliau kaip per 7 (septynias) darbo dienas nuo sužinojimo apie aplinkybes, dėl kurių padidėja rizika. Išnykus aplinkybėms, dėl kurių padidėjo rizika, iki pranešimo Draudikui apie rizikos padidėjimą dienos, Draudėjas neprivalo informuoti Draudiko.

9.7. Pirma rizika
Pirmos rizikos draudimas – tai Draudėjo pasirinkta draudimo suma, kuri gali būti mažesnė už draudimo vertę ir Draudikas, atlygindamas žalą, sutinka netaikyti nevisiško draudimo sąlygos.

9.8. Pastatai ir statiniai, vamzdynai
Pastatai bei statiniai – objektai, sukurti statybos darbais naudojant statybos produktus ir tvirtai sujungti su žeme, kurių negalima perkelti iš vienos vietos į kitą nepakeitus jų paskirties bei iš esmės nesumažinus jų vertės, skirti gamybinei, komercinei, administracinei ar aptarnavimo veiklai vykdyti. Pastatams bei statiniams taip pat priskiriami sklypo, kuriame pastatyti pastatai ar statiniai, ribose esantys ir tų pastatų ar statinių eksploatacijai naudojami inžineriniai tinklai, inžineriniai statiniai ir pastatų bei statinių viduje esantys įrenginiai, kurie pagal paskirtį ir prigimtį yra nekilnojamieji: šildymo, vandentiekio, kanalizacijos, priešgaisrinės sistemos stacionarūs įrenginiai; pastato bei statinio elektros instaliacijos įrenginiai; vėdinimo ir oro kondicionavimo stacionarūs įrenginiai; turto ir priešgaisrinės apsaugos stacionari įranga. Statiniams taip pat priskiriami žemės sklypo, kuriame yra apdraustas pastatas ar statinys, esantys stacionarūs aplinkotvarkos elementai, tokie kaip tvora, grindinys, aikštelės, keliai, takai, apšvietimo atramos ir kiti stacionarūs elementai, nepriklausomai nuo to ar jie turi, ar neturi atskirą jiems VĮ „Registrų centras“ suteiktą unikalų numerį. Pastatai kartu apdraudžiami su visais jų įrenginiais, konstrukcijomis ir elementais pagal statybinį projektą, taip pat ir turtas, pritvirtintas prie pastato išorinių sienų ir stogų, nepriklausomai kaip jie apskaityti buhalterijos dokumentuose.
Draudimo apsauga galioja ir apdrausto pastato dalims, esančioms po rūsiu. Jei pastate yra rūsys, tuomet draudimo apsauga apims ir pagalbines sijas, polius, ant kurių rūsys buvo pastatytas, požemines komunikacijas, elektros instaliacijas ir kitą tokį turtą, kuris gali būti po rūsiu, įskaitant pamatus bei polius.
Vamzdynui priskiriami vamzdžiai ar jų sistema su armatūra, kompensacinėmis jungtimis, lanksčiaisiais vamzdžiais ir kitais vamzdyno elementais. Vamzdynai naudojami transportuoti garą, termofikacinį vandenį, technologines medžiagas (kondensatą, žalią vandenį, chemiškai valytą vandenį, nudruskintą vandenį ir t.t), karštą ir šaltą geriamą vandenį, mazutą, gamtines dujas, lietaus ar fekalinės kanalizacijos vandenis ir t.t.

9.9. Draudimo paslaugų teikimo pradžios data yra 2025-10-26, jei Sutartis bus pasirašyta iki šios datos, kitu atveju nurodytas laikotarpis gali kisti atitinkamai tiek dienų, kiek užtrunka Sutarties pasirašymo data, tačiau ne ilgiau negu Draudėjo nurodyta galutinė data Sutarties pasirašymui. Draudimo paslaugų teikimo terminas – 12 (dvylika) kalendorinių mėnesių nuo draudimo paslaugų teikimo pradžios. 

9.10. Draudimo įmoka sumokama ne vėliau kaip per 30 (trisdešimt) kalendorinių dienų nuo Sutarties įsigaliojimo dienos.

9.11. Draudimo taisyklių taikymas. Esant prieštaravimams tarp šios Techninės specifikacijos ir (arba) Sutarties nuostatų ir Draudiko taisyklių, vadovaujamasi šiomis Techninės specifikacijos ir (arba) Sutarties sąlygomis. Esant prieštaravimams tarp šios Techninės specifikacijos ir Sutarties nuostatų, vadovaujamasi šios Techninės specifikacijos sąlygomis.

	10. DRAUDIMO BROKERIS


[bookmark: _Hlk93590827]10.1. Draudimo paslaugos perkamos tarpininkaujant UADBB „Rizikos cesija“, juridinio asmens kodas 126231645, Panerių g. 42, 03202 Vilnius  (toliau Draudimo brokeris), pagal 2025 m. gegužės 28 d. Paslaugų teikimo sutartį Nr. PS-941.
10.2. Draudėjas yra informuotas, jog Draudimo brokeris gaus standartinį komisinį atlyginimą, numatytą bendradarbiavimo sutartyse su draudimo bendrovėmis, už suteiktas tarpininkavimo paslaugas tiesiogiai iš draudimo bendrovės, kurioje sudaroma (-os) Draudėjo draudimo sutartis (-ys).
 
	11. INFORMACIJA APIE DRAUDIMO IŠMOKAS


Per paskutinius 3 (trejus) kalendorinius metus:  
· 2022 -2023 m. - Išmoka 1.617 EUR, atgautas regresas – 1.587 EUR.
· 2023-2024 m. – Išmoka 14.157 Eur, atgautas regresas 11.598 Eur.
· 2024-2025 m. – Išmoka 864 €.


PRIDEDAMA.  
1 priedas. Draudžiamo turto sąrašai. 1 egz.



 

 


































Konkurso sąlygų 3 priedas 

TIEKĖJŲ PAŠALINIMO PAGRINDAI
 
     1. Atitikimas visiems žemiau keliamiems reikalavimams deklaruojamas užpildant  konkurso sąlygų  4 priede  pateiktą EBVPD formą (espd.request.xml).  
       2. Pašalinimo pagrindų nebuvimo reikalavimus  atitikti  ir  EBVPD formą   užpildyti bei  pateikti   turi tiekėjas,  taip pat visi tiekėjų grupės nariai (partneriai), jei pasiūlymą pateikia tiekėjų grupė.  
      3. Tiekėjų pašalinimo pagrindai ir jų nebuvimą patvirtinantys dokumentai:

	Eil. Nr.
	Tiekėjo pašalinimo pagrindai
	VPĮ straipsnis,  dalis, punktas bei EBVPD formos dalis pildymui 
	Pašalinimo pagrindų nebuvimą įrodantys dokumentai

	Pašalinimo pagrindai pagal VPĮ 46 straipsnio 1 – 4 dalių nuostatas

	1. 
	Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:
1) dalyvavimą nusikalstamame susivienijime, jo organizavimą ar vadovavimą jam;
2) kyšininkavimą, prekybą poveikiu, papirkimą;
3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;
4) nusikalstamą bankrotą;
5) teroristinį ir su teroristine veikla susijusį nusikaltimą;
6) nusikalstamu būdu gauto turto legalizavimą;
7) prekybą žmonėmis, vaiko pirkimą arba pardavimą;
8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.

Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos struktūrinis padalinys, vadovo ar asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.
	VPĮ 46 straipsnio 1 dalis

EBVPD III dalies A1-A6 punktai

EBVPD III dalies D1 punktas
	Iš Lietuvoje įsteigtų subjektų reikalaujama:
· išrašo iš teismo sprendimo arba
· Informatikos ir ryšių departamento prie Vidaus reikalų ministerijos pažymos, arba
· valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies institucijos dokumento*.

Nurodyti dokumentai turi būti išduoti ne anksčiau kaip 120 dienų iki tos dienos, kai tiekėjas perkančiojo subjekto prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu perkantysis subjektas 2023-10-10 kreipėsi į tiekėją prašydamas iki 2023-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2023-10-14. 

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

PASTABA
Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkantysis subjektas reikalaus tik turėdamas pagrįstų abejonių dėl tiekėjo patikimumo.



	2. 
	Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
	VPĮ 46 straipsnio 2¹ dalis

EBVPD III dalies D2 punktas
	Tiekėjas su pasiūlymu  pateikia   EBVPD.


	3. 
	Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkantysis subjektas, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkantysis subjektas turi kitų įrodymų apie šių įsipareigojimų nevykdymą. 

Laikoma, kad tiekėjas nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.
Tačiau ši nuostata netaikoma, jeigu:
1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;
2) įsiskolinimo suma neviršija 50 Eur (penkiasdešimt eurų);
3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajam subjektui reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu.
	VPĮ 46 straipsnio 3 dalis

EBVPD III dalies B1 ir B2 punktai
	1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:

· išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento,
· arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies institucijos dokumento*.

Nurodyti dokumentai turi būti  išduoti ne anksčiau kaip 120 dienų iki tos dienos, kai tiekėjas perkančiojo subjekto prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu perkantysis subjektas 2023-10-10 kreipėsi į tiekėją prašydamas iki 2023-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2023-10-14. 

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:
2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkantysis subjektas savarankiškai patikrina duomenis nacionalinėje duomenų bazėje,  adresu http://draudejai.sodra.lt/draudeju_viesi_duomenys/.
 
        Perkantysis subjektas patikrins ir išsaugos paskutinės pasiūlymų pateikimo dienos  ir   kreipimosi į tiekėją dėl patvirtinančių dokumentų pagal EBVPD  pateikimo dieną nacionalinėje duomenų bazėje,  adresu http://draudejai.sodra.lt/draudeju_viesi_duomenys/  matomus  vėliausios datos duomenis.   

Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių perkantysis subjektas neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.

2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
· atitinkamos užsienio šalies kompetentingos institucijos dokumento*.

Nurodyti dokumentai turi būti  išduoti ne anksčiau kaip 120 dienų iki tos dienos, kai tiekėjas perkančiojo subjekto prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu perkantysis subjektas 2023-10-10 kreipėsi į tiekėją prašydama iki 2023-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2023-10-14.

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

PASTABA
Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, pateikti nereikalaujama. Jų perkantysis subjektas reikalaus tik turėdamas pagrįstų abejonių dėl tiekėjo patikimumo.


	4. 
	Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkantysis subjektas dėl to turi įtikinamų duomenų.
	VPĮ 46 straipsnio 4 dalies 1 punktas

EBVPD III dalies C10 punktas
	Tiekėjas su pasiūlymu  pateikia   EBVPD.



	5. 
	Tiekėjas pirkimo metu pateko į interesų konflikto situaciją, kaip apibrėžta PĮ 33 straipsnyje, ir atitinkamos padėties negalima ištaisyti. 
Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiojo subjekto sprendimus ir šių sprendimų pakeitimas prieštarautų PĮ nuostatoms.
	VPĮ 46 straipsnio 4 dalies 2 punktas

EBVPD III dalies C12 punktas
	Tiekėjas su pasiūlymu  pateikia   EBVPD.



	6. 
	Pažeista konkurencija, kaip nustatyta PĮ 39 straipsnio 3 ir 4 dalyse, ir atitinkamos padėties negalima ištaisyti.
	VPĮ 46 straipsnio 4 dalies 3 punktas

EBVPD III dalies C13 punktas 
	Tiekėjas su pasiūlymu  pateikia   EBVPD.



	7. 
	Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkantysis subjektas gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį. 
Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų. 
Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos.
	VPĮ 46 straipsnio 4 dalies 4 punktas

EBVPD III dalies C15 punktas 
	Tiekėjas su pasiūlymu  pateikia   EBVPD.



Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal PĮ 63 straipsnį skelbiamą informaciją: 

 

https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/



	8. 
	Tiekėjas pirkimo metu ėmėsi neteisėtų veiksmų, siekdamas daryti įtaką perkančiojo subjekto sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiojo subjekto sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkantysis subjektas gali tai įrodyti bet kokiomis teisėtomis priemonėmis.
	VPĮ 46 straipsnio 4 dalies 5 punktas

EBVPD III dalies C15 punktas


	Tiekėjas su pasiūlymu  pateikia   EBVPD.


	9. 
	Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiojo sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija. 
Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos.
	VPĮ 46 straipsnio 4 dalies 6 punktas

EBVPD III dalies C14 punktas


	Tiekėjas su pasiūlymu  pateikia   EBVPD.


Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal PĮ 99 straipsnį skelbiamą informaciją: 


https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/

https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas/


	10. 

	Tiekėjas yra padaręs rimtą profesinį pažeidimą, dėl kurio perkantysis subjektas abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai.

	VPĮ 46 straipsnio 4 dalies 7 punkto a papunktis

EBVPD III dalies C11 punktas
	Tiekėjas su pasiūlymu  pateikia   EBVPD.
Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu: https://www.registrucentras.lt/jar/p/index.php
paskelbtą informaciją, taip pat į šiame informaciniame pranešime pateiktą informaciją:
 
https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/


	11. 
	Tiekėjas yra padaręs rimtą profesinį pažeidimą, dėl kurio perkantysis subjektas abejoja tiekėjo sąžiningumu,  kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje.
	VPĮ 46 straipsnio 4 dalies 7 punkto b papunktis

EBVPD III dalies C11 punktas
	Tiekėjas su pasiūlymu  pateikia   EBVPD.

Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu https://www.vmi.lt/evmi/mokesciu-moketoju-informacija skelbiamą informaciją.

	12. 
	Tiekėjas yra padaręs rimtą profesinį pažeidimą, dėl kurio   perkantysis subjektas abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai.
	VPĮ 46 straipsnio 4 dalies 7 punkto c papunktis

EBVPD III dalies C11 punktas
	Tiekėjas su pasiūlymu  pateikia   EBVPD.

Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu: 
https://kt.gov.lt/lt/atviri-duomenys/diskvalifikavimas-is-viesuju-pirkimu skelbiamą informaciją. 




*Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų Lietuvos Respublikos viešųjų pirkimų įstatymo 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti: 
a) priesaikos deklaracija; 
b) oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

Pastabos:
1. Perkantysis subjektas visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Lentelės ketvirtame stulpelyje nurodomi dokumentai, kuriuos turi pateikti Lietuvos Respublikoje registruoti tiekėjai. Dėl dokumentų, kuriuos turi pateikti užsienio šalių tiekėjai, informaciją perkantysis subjektas  pasitikrina „e-Certis“, adresu https://ec.europa.eu/tools/ecertis/. 
2. Perkantysis subjektas nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, jeigu ji:
2.1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi Centrinės viešųjų pirkimų informacinės sistemos priemonėmis;
2.2. šiuos dokumentus jau turi iš ankstesnių pirkimo procedūrų, jeigu šiuose dokumentuose nurodyta informacija vis dar yra aktuali (dokumentas išduotas prieš ne daugiau dienų, negu nurodyta atitinkamoje lentelės eilutėje).
 
                                                          _________________________





Konkurso sąlygų 4 priedas


EUROPOS BENDRASIS VIEŠŲJŲ PIRKIMŲ DOKUMENTAS (EBVPD)
                                           (Pateikiamas atskirame faile „EBVPD.xml“)



Tiekėjas įkelia (importuoja) EBVPD duomenis svetainėje  http://ebvpd.eviesiejipirkimai.lt/espd-web/ ir pateikia kartu su pasiūlymu atskiru dokumentu (PDF formatu).

